9. การจัดการ

โครงสร้างการบริหาร

9.1 โครงสร้างการจัดการของบริษัท

โครงสร้างการจัดการของบริษัทประกอบด้วยคณะกรรมการและคณะอนุกรรมการรวม 6 ชุด คือ
คณะกรรมการบริษัท คณะกรรมการตรวจสอบ คณะกรรมการบริหาร คณะกรรมการกำกับดูแลกิจการ
คณะกรรมการสรรหาและกำหนดค่าตอบแทน และคณะกรรมการบริหารความเสี่ยง

คณะกรรมการบริษัท ณ วันที่ 31 ธันวาคม 2550 มี 11 ท่าน ดังนี้

1. ศาสตราจารย์ศุภชัย พิศิษฐวานิช ประธานกรรมการและกรรมการอิสระ

2. นายรังสิน สืบแสง กรรมการอิสระ

3. ดร.โชติวิทย์ ชยวัฒนางกูร กรรมการอิสระ

4. นายคันธิศ อรัณยกานนท์ กรรมการอิสระ

5. นายเจริญรัฐ วิไลลักษณ์ * กรรมการ

6. นายวัฒน์ชัย วิไลลักษณ์ * กรรมการ

7. นายธนานันท์ วิไลลักษณ์ กรรมการ

8. นายจง ดิลกสมบัติ กรรมการ

9. ดาโต๊ะ ลิม เคง กวน ** กรรมการ

10. ไออาร์ พราบาฮาร์ เอ็น.เค. สิงกัม * * กรรมการ

11. ดาโต๊ะยูโซฟ์ อานัว บิน ยาคอบ ** กรรมการ

นางสาวบุญรัตน์ มงคลรัตนกร เลขานุการบริษัท

* เป็นตัวแทนของบริษัท สามารถคอร์ปอเรชั่น จำกัด (มหาชน) ซึ่งเป็นผู้ถือหุ้นรายใหญ่
ที่ถือหุ้นในบริษัท ร้อยละ 58.99

** เป็นตัวแทนของบริษัท ทีเอ็ม อินเตอร์เนชั่นแนล เบอร์ฮัด ซึ่งเป็นผู้ถือหุ้นรายใหญ่
ที่ถือหุ้นในบริษัท ร้อยละ 24.42

จำนวนกรรมการดังกล่าวเป็นไปตามข้อบังคับของบริษัทที่กำหนดให้มีกรรมการไม่น้อยกว่า 7 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และเป็นผู้มีคุณสมบัติตามที่กฎหมายกำหนด

  กรรมการผู้มีอำนาจลงนามผูกพันบริษัท ณ วันที่ 31ธันวาคม 2550 คือ

นายเจริญรัฐ วิไลลักษณ์ นายวัฒน์ชัย วิไลลักษณ์ นายธนานันท์ วิไลลักษณ์ สองในสามคนนี้
ลงลายมือชื่อ ร่วมกันและประทับตราสำคัญของบริษัท หรือ นายเจริญรัฐ วิไลลักษณ์ นายวัฒน์ชัย
วิไลลักษณ์ นายธนานันท์ วิไลลักษณ์ คนใดคนหนึ่งลงลายมือชื่อร่วมกับนายจง ดิลกสมบัติ
รวมเป็นสองคนและประทับตราสำคัญของบริษัท

คุณสมบัติของกรรมการบริษัท

1.  มีคุณสมบัติที่ไม่ขัดต่อพระราชบัญญัติบริษัทมหาชนจำกัด พ.ศ. 2535 หรือกฎหมายอื่นที่เกี่ยวข้อง
    ตลอดจนข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ รวมทั้งข้อบังคับของบริษัท

2.  เป็นผู้ที่ไม่ประกอบกิจการ
    เข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท เว้นแต่จะได้รับการอนุมัติจากที่ประชุมผู้ถือหุ้น

3.  มีภาวะผู้นำ วิสัยทัศน์ และมีความเป็นอิสระในการตัดสินใจ เพื่อประโยชน์สูงสุดของบริษัท
    และผู้ถือหุ้นโดยรวม

4.  เป็นผู้ที่มีความรู้ ความสามารถ และมีประสบการณ์มาจากหลากหลายวิชาชีพ
    ที่เป็นประโยชน์ต่อการดำเนินธุรกิจของบริษัท

5.  เป็นผู้มีความซื่อสัตย์สุจริต

6.  เป็นผู้ที่สามารถอุทิศเวลาในการปฏิบัติหน้าที่กรรมการบริษัทได้อย่างเต็มที่

  คุณสมบัติของกรรมการอิสระ

1.  เป็นกรรมการที่ถือหุ้นของบริษัท ไม่เกินร้อยละ 3 ของทุนชำระแล้วของบริษัท บริษัทย่อย
    บริษัทร่วม หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  เป็นกรรมการที่ไม่มีส่วนร่วมในการบริหารงานในบริษัท บริษัทย่อย บริษัทร่วม บริษัทที่เกี่ยวข้อง
    หรือ ผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทย่อย บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

3.  เป็นกรรมการที่ไม่มีความสัมพันธ์ทางธุรกิจและไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและบริหารงานของบริษัท
    บริษัทย่อย บริษัทร่วม หรือผู้ถือหุ้นรายใหญ่ของบริษัท
    และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1
    ปีก่อนได้รับการแต่งตั้งเป็นกรรมการ

4.  เป็นกรรมการที่ไม่ใช่ผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
    ผู้ถือหุ้น รายใหญ่ หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัท
    ได้โดยอิสระ โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลดังกล่าว

วาระการดำรงตำแหน่ง

วาระการดำรงตำแหน่งของกรรมการบริษัท ได้กำหนดให้เป็นไปตามพระราชบัญญัติบริษัทมหาชนจำกัด
พ.ศ. 2535 คือ ในการประชุมสามัญผู้ถือหุ้นประจำปี ให้กรรมการออกจากตำแหน่ง 1 ใน 3
โดยให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
กรรมการที่ออกจากตำแหน่งตามวาระอาจถูกเลือกให้กลับเข้าดำรงตำแหน่งใหม่ได้
โดยได้รับเสียงข้างมากจากคณะกรรมการสรรหาและกำหนดค่าตอบแทน ทั้งนี้
กรรมการอิสระสามารถดำรงตำแหน่ง ติดต่อกันได้ไม่เกิน 3 วาระ
เว้นแต่จะได้รับมติเห็นชอบเป็นเอกฉันท์จากคณะกรรมการสรรหาและกำหนดค่าตอบแทนว่ากรรมการดังกล่าวได้กระทำคุณประโยชน์ต่อบริษัทเป็นอย่างยิ่งและการดำรงตำแหน่งเกินวาระที่กำหนดมิได้ทำให้
ความเป็นอิสระขาดหายไป

  ขอบเขตอำนาจหน้าที่ของคณะกรรมการบริษัท

  1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
  ตลอดจนมติที่ประชุมผู้ถือหุ้น

  2. กำหนดนโยบายและทิศทางการดำเนินงานของบริษัท
  รวมทั้งกำกับควบคุมดูแลให้ฝ่ายจัดการดำเนินการ
  ให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

  3. พิจารณาแต่งตั้งกรรมการบริษัทแทนกรรมการที่ออกตามวาระ
  รวมทั้งพิจารณาค่าตอบแทนของกรรมการและอนุกรรมการต่างๆ
  ที่นำเสนอโดยคณะกรรมการสรรหาและกำหนดค่าตอบแทน เพื่อนำเสนอให้ที่ประชุมผู้ถือหุ้นอนุมัติ

  4. พิจารณาแต่งตั้งคณะอนุกรรมการต่างๆ เพื่อดูแลระบบบริหาร
  และระบบการควบคุมภายในให้เป็นไป ตามนโยบายที่กำหนดไว้

  5. พิจารณาแต่งตั้งผู้บริหารระดับสูง รวมทั้งพิจารณากำหนดค่าตอบแทนของฝ่ายบริหาร
  ที่เสนอโดย คณะกรรมการสรรหาและกำหนดค่าตอบแทน

  6. จัดให้มีการทำงบดุล และบัญชีกำไรขาดทุน ณ
  วันสิ้นสุดรอบปีบัญชีของบริษัทและลงลายมือชื่อเพื่อรับรองงบการเงินดังกล่าว
  เพื่อนำเสนอต่อที่ประชุมผู้ถือหุ้น ในการประชุมสามัญประจำปี เพื่อพิจารณาอนุมัติ

  7. พิจารณาคัดเลือกและแต่งตั้งผู้สอบบัญชีและพิจารณาค่าตอบแทนที่เหมาะสม
  ก่อนนำเสนอต่อที่ประชุม ผู้ถือหุ้น ในการประชุมสามัญประจำปี เพื่อพิจารณาอนุมัติ

  8. จัดให้มีนโยบายการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
  รวมทั้งดูแลไม่ให้เกิดปัญหาความขัดแย้งทางผลประโยชน์ ตลอดจนดูแลระบบการควบคุมภายใน
  และการบริหาร ความเสี่ยง

  9. กำกับดูแลให้มีการบริหารจัดการตามนโยบายกำกับดูแลกิจการที่ดี
  เพื่อให้เชื่อมั่นได้ว่าบริษัทมีความรับผิดชอบต่อผู้มีส่วนเกี่ยวข้องทุกกลุ่มด้วยความเป็นธรรมอย่างเคร่งครัด

  10. มีหน้าที่ในการแจ้งให้บริษัททราบโดยมิชักช้า
  หากเข้าไปมีส่วนได้เสียไม่ว่าโดยตรงหรือโดยอ้อมในสัญญาใดๆ หรือการทำธุรกรรมใดๆ
  ที่เกี่ยวข้องกับบริษัท หรือบริษัทในเครือ

คณะกรรมการตรวจสอบ ณ วันที่ 31 ธันวาคม 2550 มี 3 ท่าน ดังนี้

1. นายรังสิน สืบแสง ประธานกรรมการตรวจสอบ

  2. ดร.โชติวิทย์ ชยวัฒนางกูร กรรมการตรวจสอบ

  3. นายคันธิศ อรัณยกานนท์ กรรมการตรวจสอบ

  นางสาวบุญรัตน์ มงคลรัตนกร เลขานุการคณะกรรมการตรวจสอบ

คณะกรรมการตรวจสอบ จะต้องเป็นกรรมการอิสระที่ได้รับการสรรหา
และคัดเลือกโดยคณะกรรมการสรรหาและกำหนดค่าตอบแทน
เพื่อเสนอต่อที่ประชุมคณะกรรมการบริษัท และ/หรือ ที่ประชุมผู้ถือหุ้นเพื่อพิจารณาอนุมัติ
ซึ่งกรรมการอิสระจะต้องมีคุณสมบัติเป็นไปตามที่กำหนดไว้ภายใต้เรื่อง
“คุณสมบัติของกรรมการอิสระ”

วาระการดำรงตำแหน่ง

กรรมการตรวจสอบมีวาระการดำรงตำแหน่ง 3 ปี โดยมีวาระการดำรงตำแหน่งติดต่อกันไม่เกิน 3
วาระ
เว้นแต่จะได้รับมติเห็นชอบเป็นเอกฉันท์จากคณะกรรมการสรรหาและกำหนดค่าตอบแทนว่าการดำรงตำแหน่งเกินวาระที่กำหนดมิได้ทำให้ความเป็นอิสระขาดหายไป
เพื่อเสนอต่อที่ประชุมคณะกรรมการบริษัท และ/หรือ ที่ประชุมผู้ถือหุ้นเพื่อพิจารณาอนุมัติต่อไป

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเปิดเผยข้อมูลอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีประสิทธิภาพ

3.  สอบทานการปฏิบัติของบริษัทให้เป็นไปตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ (กลต.)
    หรือกฎหมายที่เกี่ยวข้องกับธุรกิจของบริษัท

4.  สอบทาน ให้ความเห็น และดูแลให้มีการเปิดเผยข้อมูลของบริษัท
    ในส่วนของรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

5.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี
    ต่อคณะกรรมการบริษัทเพื่อประกอบความเห็นต่อที่ประชุมผู้ถือหุ้น

6.  จัดทำรายงานการดำเนินงานของคณะกรรมการตรวจสอบโดยเปิดเผยไว้ในรายงานประจำปีของบริษัท

7.  ปฏิบัติการอื่นใดตามที่คณะกรรมการบริษัทมอบหมาย

  คณะกรรมการบริหาร ณ วันที่ 31 ธันวาคม 2550 มี 3 ท่าน ดังนี้

1.  นายวัฒน์ชัย วิไลลักษณ์ ประธานกรรมการบริหาร

2.  นายธนานันท์ วิไลลักษณ์ กรรมการบริหาร

3.  นายจง ดิลกสมบัติ กรรมการบริหาร

นางสาวบุญรัตน์ มงคลรัตนกร เลขานุการคณะกรรมการบริหาร

  วาระการดำรงตำแหน่ง

คณะกรรมการบริหารมีวาระการดำรงตำแหน่ง 1 ปี
โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการและผู้บริหารจำนวนหนึ่งของบริษัทที่มีคุณสมบัติเหมาะสม
เพื่อเสนอให้คณะกรรมการบริษัทพิจารณาแต่งตั้งใหม่ทุกปี
ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
ทั้งนี้กรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งอีกวาระหนึ่ง
โดยกำหนดให้ประธานเจ้าหน้าที่บริหารดำรงตำแหน่งประธานกรรมการบริหารโดยตำแหน่ง

  ขอบเขตอำนาจหน้าที่ของคณะกรรมการบริหาร

  1. พิจารณากำหนด กลยุทธ์และแผนการดำเนินธุรกิจ รวมถึงโครงสร้างการบริหารงาน
  และอำนาจบริหารต่างๆ ของบริษัท เพื่อเสนอให้คณะกรรมการบริษัทพิจารณาต่อไป

  2. ตรวจสอบ ติดตาม และดำเนินนโยบาย และแนวทางบริหารงานด้านต่างๆ
  ของบริษัทที่ได้กำหนดไว้ ให้เป็นไปตามที่คณะกรรมการบริษัทมอบหมายอย่างมีประสิทธิภาพ

  3. พิจารณา และอนุมัติงบประมาณประจำปี เสนอคณะกรรมการบริษัทเพื่อพิจารณาอนุมัติต่อไป

  4. พิจารณากำหนดนโยบายอัตราค่าตอบแทน และโครงสร้างเงินเดือนของพนักงาน
  เพื่อเสนอคณะกรรมการสรรหาและกำหนดค่าตอบแทน
  ก่อนนำเสนอคณะกรรมการบริษัทเพื่อพิจารณาอนุมัติต่อไป

  5. ดำเนินการอื่นๆ ตามที่คณะกรรมการบริษัทมอบหมาย

การมอบหมายอำนาจหน้าที่และความรับผิดชอบของคณะกรรมการบริหารนั้น
จะไม่มีลักษณะเป็นการมอบอำนาจ หรือมอบอำนาจช่วง ที่ทำให้คณะกรรมการบริหาร
หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
ยกเว้นเป็นการอนุมัติรายการที่เป็นไปตามนโยบาย
และหลักเกณฑ์ที่คณะกรรมการบริษัทพิจารณาอนุมัติไว้

  คณะกรรมการกำกับดูแลกิจการ ณ วันที่ 31 ธันวาคม 2550 มี 3 ท่านดังนี้

1. นายคันธิศ อรัณยกานนท์ ประธานกรรมการกำกับดูแลกิจการ (กรรมการอิสระ)

2. นายศิริชัย รัศมีจันทร์ กรรมการกำกับดูแลกิจการ (ผู้ทรงคุณวุฒิ)

3.

3.

นายจง ดิลกสมบัติ กรรมการกำกับดูแลกิจการ

นางสาวบุญรัตน์ มงคลรัตนกร เลขานุการคณะกรรมการกำกับดูแลกิจการ

  วาระการดำรงตำแหน่ง

คณะกรรมการกำกับดูแลกิจการ มีวาระการดำรงตำแหน่ง 1 ปี
โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการจำนวนหนึ่งของบริษัท
และ/หรือผู้ทรงคุณวุฒิ เพื่อเสนอให้คณะกรรมการบริษัทพิจารณาแต่งตั้งใหม่ทุกปี
ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
ทั้งนี้กรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งอีกวาระหนึ่ง
โดยกำหนดให้กรรมการอิสระเป็นประธานกรรมการกำกับดูแลกิจการ

  ขอบเขตอำนาจหน้าที่ของคณะกรรมการกำกับดูแลกิจการ

1.  กำกับดูแลการดำเนินงานของบริษัท และการปฏิบัติงานของคณะอนุกรรมการที่บริษัทจัดตั้งขึ้น
    รวมทั้งผู้บริหารและพนักงาน ให้เป็นไปตามหลักการกำกับดูแลกิจการที่ดี
    สอดคล้องกับนโยบายของบริษัท และกฎหมายที่เกี่ยวข้อง

2.  กำหนดและทบทวนหลักเกณฑ์ ข้อพึงปฏิบัติที่สำคัญๆ ของบริษัท ตามหลักการกำกับดูแลกิจการที่ดี

3.  ทบทวนนโยบาย หลักการ และแนวทางการปฏิบัติงานที่ดีอย่างสม่ำเสมอ

4.  เสนอแนะข้อกำหนดที่เกี่ยวกับจรรยาบรรณในการดำเนินธุรกิจ ข้อพึงปฏิบัติที่ดีแก่กรรมการ
    ผู้บริหารและพนักงานของบริษัท

5.  ดูแลให้หลักการกำกับดูแลกิจการที่ดีมีผลในทางปฏิบัติ มีความต่อเนื่อง และเหมาะสม

6.  รายงานต่อคณะกรรมการบริษัท เกี่ยวกับการกำกับดูแลกิจการที่ดีของบริษัท
    พร้อมความเห็นในแนวปฏิบัติและข้อเสนอแนะเพื่อแก้ไขปรับปรุงตามความเหมาะสม

  คณะกรรมการสรรหาและกำหนดค่าตอบแทน ณ วันที่ 31 ธันวาคม 2550 มี 4 ท่านดังนี้

  1. นายรังสิน สืบแสง ประธานกรรมการสรรหาและกำหนดค่าตอบแทน (กรรมการอิสระ)

  2. ดร.โชติวิทย์ ชยวัฒนางกูร กรรมการสรรหาและกำหนดค่าตอบแทน (กรรมการอิสระ)

  3. นายจง ดิลกสมบัติ กรรมการสรรหาและกำหนดค่าตอบแทน

  4. ดาโต๊ะ ยูโซฟ์ อานัว บิน ยาคอบ กรรมการสรรหาและกำหนดค่าตอบแทน

นางสาวบุญรัตน์ มงคลรัตนกร เลขานุการคณะกรรมการสรรหาและกำหนดค่าตอบแทน

  วาระการดำรงตำแหน่ง

คณะกรรมการสรรหาและกำหนดค่าตอบแทน มีวาระการดำรงตำแหน่ง 1 ปี
โดยคณะกรรมการบริษัทจะเป็นผู้พิจารณาคัดเลือกกรรมการจำนวนหนึ่งของบริษัท
และ/หรือผู้ทรงคุณวุฒิ เพื่อแต่งตั้งเข้าดำรงตำแหน่งกรรมการสรรหาและกำหนดค่าตอบแทน
แทนกรรมการที่ออกตามวาระทุกปี
ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
ทั้งนี้กรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งอีกวาระหนึ่ง
สำหรับการแต่งตั้งกรรมการทดแทนในกรณีที่ตำแหน่งว่างลง
คณะกรรมการสรรหาและกำหนดค่าตอบแทนจะเป็นผู้พิจารณาคัดเลือกกรรมการจำนวนหนึ่งของบริษัท
และ/หรือผู้ทรงคุณวุฒิ เสนอต่อคณะกรรมการบริษัทเพื่อพิจารณาแต่งตั้งต่อไป
โดยกำหนดให้กรรมการอิสระเป็นประธานกรรมการสรรหาและกำหนดค่าตอบแทน

  ขอบเขตอำนาจหน้าที่ของคณะกรรมการสรรหาและกำหนดค่าตอบแทน

  1. สรรหา คัดเลือก และเสนอบุคคลให้ดำรงตำแหน่งกรรมการอิสระ ประธานกรรมการ
  และกรรมการบริษัท เพื่อนำเสนอต่อที่ประชุมคณะกรรมการบริษัท
  และ/หรือผู้ถือหุ้นเพื่อพิจารณาอนุมัติ ในกรณีที่ตำแหน่งว่างลงเนื่องจากครบวาระ และในกรณีอื่นๆ

  2. สรรหา คัดเลือก และเสนอบุคคลให้ดำรงตำแหน่งกรรมการในคณะอนุกรรมการต่างๆ
  ประธานเจ้าหน้าที่บริหาร และผู้บริหารระดับสูง ในกรณีที่มีตำแหน่งว่างลง
  เพื่อนำเสนอต่อที่ประชุมคณะกรรมการบริษัทเพื่อพิจารณาอนุมัติ
  รวมทั้งกำหนดหลักเกณฑ์ในการสืบทอดตำแหน่งผู้บริหารระดับสูง

  3. เสนอนโยบายผลตอบแทน แนวทางการจ่ายค่าตอบแทนและผลประโยชน์อื่นๆ
  สำหรับคณะกรรมการบริษัท คณะอนุกรรมการต่างๆ ประธานเจ้าหน้าที่บริหารและผู้บริหารระดับสูง
  ให้เหมาะสมกับหน้าที่ความรับผิดชอบ
  สอดคล้องกับผลการดำเนินงานของบริษัทและภาวะตลาดอยู่เสมอ

  4. กำหนดโบนัสและอัตราการขึ้นเงินเดือนประจำปี โดยพิจารณาจากผลประกอบการของบริษัท

  5. พิจารณากลั่นกรอง โครงสร้างเงินเดือน และผลประโยชน์ตอบแทนอื่นๆ ของบริษัท

คณะกรรมการบริหารความเสี่ยง ณ วันที่ 31 ธันวาคม 2550 มี 6 ท่านดังนี้

1. นายวัฒน์ชัย วิไลลักษณ์ ประธานกรรมการบริหารความเสี่ยง

2. นายศิริชัย รัศมีจันทร์ กรรมการบริหารความเสี่ยง

3. นายจง ดิลกสมบัติ กรรมการบริหารความเสี่ยง

4. นายธนานันท์ วิไลลักษณ์ กรรมการบริหารความเสี่ยง

5. นายอดิเทพ นิศามณีวงศ์ กรรมการบริหารความเสี่ยง

6. นายธีระวุฒิ กรีพานิช กรรมการบริหารความเสี่ยง

นางสาวบุญรัตน์ มงคลรัตนกร เลขานุการคณะกรรมการบริหารความเสี่ยง

  วาระการดำรงตำแหน่ง

คณะกรรมการบริหารความเสี่ยง มีวาระการดำรงตำแหน่ง 1 ปี
โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการและผู้บริหารจำนวนหนึ่งของบริษัท
และ/หรือผู้ทรงคุณวุฒิ เพื่อเสนอให้คณะกรรมการบริษัทพิจารณาแต่งตั้งใหม่ทุกปี
ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
ทั้งนี้กรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งอีกวาระหนึ่ง
โดยกำหนดให้กรรมการบริหารความเสี่ยงที่ได้รับการแต่งตั้งคัดเลือกสมาชิก 1
ท่านให้ดำรงตำแหน่งประธานกรรมการบริหารความเสี่ยง

  ขอบเขตอำนาจหน้าที่ของคณะกรรมการบริหารความเสี่ยง

1.  กำหนดทิศทางธุรกิจที่ชัดเจน ระบุ วิเคราะห์ และตรวจสอบปัจจัยความเสี่ยงที่สำคัญ
    พร้อมทั้งกำหนดกลยุทธ์ในการบริหารความเสี่ยงนั้น

2.  กำหนดมาตรฐานของการบริหารจัดการความเสี่ยง เพื่อใช้เป็นแนวทางปฏิบัติในส่วนงานต่างๆ
    ตามความรับผิดชอบ

3.  กำกับดูแลให้มั่นใจว่ามาตรการดังกล่าวได้มีการสื่อสารอย่างทั่วถึง
    และพนักงานได้ปฏิบัติตามมาตรการเหล่านั้น

4.  จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่อง
    เพื่อให้มั่นใจว่าการสำรวจความเสี่ยงได้ครอบคลุมทุกขั้นตอนของการดำเนินธุรกิจ

5.  สนับสนุนและพัฒนาการบริหารความเสี่ยงให้เกิดขึ้นอย่างต่อเนื่องทั่วทั้งองค์กร
    และสอดคล้องกับมาตรฐานสากล

ผู้บริหาร ณ วันที่ 31 ธันวาคม 2550 บริษัทมีผู้บริหารจำนวน 4 ท่าน ดังนี้

1. นายวัฒน์ชัย วิไลลักษณ์ ประธานเจ้าหน้าที่บริหาร

2. นายธนานันท์ วิไลลักษณ์ กรรมการผู้จัดการใหญ่

3. นายจง ดิลกสมบัติ กรรมการผู้อำนวยการ

4. นายทวี อุดมกิจโชติ กรรมการผู้จัดการ บริษัท ไอ-โมบาย อินเตอร์เนชั่นแนล จำกัด

  ขอบเขตอำนาจหน้าที่ของประธานเจ้าหน้าที่บริหาร

  1.
  บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัทเพื่อให้เป็นไปตามวัตถุประสงค์
  นโยบาย ระเบียบและข้อบังคับของบริษัท

  2. พิจารณาแผนการลงทุนในธุรกิจต่างๆ นำเสนอต่อคณะกรรมการบริหาร
  และคณะกรรมการบริษัท เพื่อพิจารณาอนุมัติต่อไป

  3. การดำเนินงานใดๆ ที่ได้รับมอบหมายตามมติที่ประชุมคณะกรรมการ และ/หรือ
  มติที่ประชุมผู้ถือหุ้นของบริษัท

อย่างไรก็ตามขอบเขต อำนาจ หน้าที่ และความรับผิดชอบข้างต้น
จะไม่มีลักษณะเป็นการมอบอำนาจที่จะให้ประธานเจ้าหน้าที่บริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
ยกเว้นเป็นการอนุมัติรายการที่เป็นไปตามนโยบาย
และหลักเกณฑ์ที่คณะกรรมการบริษัทพิจารณาอนุมัติไว้

9.2 การสรรหากรรมการและผู้บริหาร

คณะกรรมการบริษัท ได้ทำการแต่งตั้งคณะกรรมการสรรหาและกำหนดค่าตอบแทน
เพื่อทำหน้าที่สรรหา คัดเลือก และเสนอบุคคลให้ดำรงตำแหน่งประธานกรรมการบริษัท
กรรมการบริษัท คณะอนุกรรมการ ประธานเจ้าหน้าที่บริหาร และผู้บริหารระดับสูง
พร้อมทั้งพิจารณาผลตอบแทนให้เหมาะสมกับหน้าที่ความรับผิดชอบ
โดยการสรรหาบุคคลเข้าดำรงตำแหน่งกรรมการ ในกรณีที่ตำแหน่งกรรมการว่างลงไม่ว่าด้วยเหตุใด
คณะกรรมการสรรหาและกำหนดค่าตอบแทนจะดำเนินการสรรหา
คัดเลือกบุคคลเข้าดำรงตำแหน่งกรรมการและนำเสนอต่อคณะกรรมการบริษัทเพื่อพิจารณาอนุมัติ
ยกเว้นกรณีที่มีการแต่งตั้งกรรมการเข้าใหม่หรือกรรมการออกตามวาระ
คณะกรรมการสรรหาและกำหนดค่าตอบแทนจะดำเนินการสรรหา
คัดเลือกบุคคลเข้าดำรงตำแหน่งกรรมการ
และนำเสนอต่อคณะกรรมการบริษัทเพื่อพิจารณาก่อนที่จะนำเสนอที่ประชุมผู้ถือหุ้นเพื่อพิจารณาต่อไป
โดยการแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
โดยผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการได้แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
ทั้งนี้สำหรับการเลือกตั้งกรรมการอิสระ
คณะกรรมการสรรหาและกำหนดค่าตอบแทนจะดำเนินการสรรหา คัดเลือก
บุคคลที่มีคุณสมบัติครบถ้วนตามคุณสมบัติของกรรมการอิสระที่คณะกรรมการบริษัทได้กำหนดไว้
ซึ่งสอดคล้องกับกฎระเบียบของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (กลต.)
เข้ามาดำรงตำแหน่งกรรมการอิสระ นอกจากนั้น
คณะกรรมการบริษัทยังได้แต่งตั้งคณะอนุกรรมการขึ้นเพื่อช่วยแบ่งเบาภาระของคณะกรรมการบริษัทในการตรวจสอบ
หรือพิจารณาเรื่องต่างๆ ที่สำคัญต่อบริษัท ซึ่งประกอบด้วยคณะกรรมการบริหาร
คณะกรรมการตรวจสอบ คณะกรรมการบริหารความเสี่ยง คณะกรรมการกำกับดูแลกิจการ
และคณะกรรมการสรรหาและกำหนดค่าตอบแทน
ทั้งนี้สำหรับการคัดเลือกกรรมการเข้าดำรงตำแหน่งคณะอนุกรรมการดังกล่าว
จะต้องผ่านขั้นตอนการสรรหา
คัดเลือกบุคคลเข้าดำรงตำแหน่งจากคณะกรรมการสรรหาและกำหนดค่าตอบแทน
เพื่อนำเสนอต่อคณะกรรมการบริษัทพิจารณา

แผนการสืบทอดตำแหน่งผู้บริหารระดับสูง

บริษัทได้เล็งเห็นถึงความจำเป็นและความสำคัญของการสืบทอดตำแหน่งผู้บริหารระดับสูง
ในกรณีที่มีตำแหน่งผู้บริหารว่างลง ซึ่งนอกจากบริษัทจะตั้งคณะกรรมการสรรหาและกำหนดค่าตอบแทน
เพื่อทำหน้าที่สรรหา คัดเลือก และเสนอบุคคลเข้าดำรงตำแหน่งกรรมการและผู้บริหารระดับสูงแล้ว
บริษัทยังได้จัดทำแผนสืบทอดตำแหน่งผู้บริหารระดับสูงขึ้น
โดยทำการคัดเลือกบุคคลที่จะปฏิบัติหน้าที่ในตำแหน่งผู้บริหารดังกล่าว
และพัฒนาเพื่อเตรียมความพร้อมให้สามารถรองรับตำแหน่งได้ในอนาคต
ทั้งนี้เพื่อสร้างความเชื่อมั่นให้กับนักลงทุน ผู้ถือหุ้น ตลอดจนพนักงาน
ว่าการดำเนินงานของบริษัทจะได้รับการสานต่ออย่างทันท่วงที

9.3 ค่าตอบแทนกรรมการและผู้บริหาร

ค่าตอบแทนกรรมการ

บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับที่เหมาะสม เทียบเคียงได้กับอุตสาหกรรมลักษณะเดียวกัน
และเพียงพอที่จะรักษากรรมการที่มีคุณสมบัติที่ต้องการไว้ได้
กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่างๆ
จะได้รับค่าตอบแทนเพิ่มตามปริมาณความรับผิดชอบที่เพิ่มขึ้น
ซึ่งคณะกรรมการสรรหาและกำหนดค่าตอบแทนจะเป็นผู้พิจารณาค่าตอบแทนในเบื้องต้น
แล้วนำข้อมูลที่ได้เสนอต่อที่ประชุมคณะกรรมการบริษัทเพื่อพิจารณา
ก่อนนำเสนอต่อที่ประชุมผู้ถือหุ้นเพื่ออนุมัติ โดยค่าตอบแทนกรรมการและอนุกรรมการสำหรับปี 2550
ที่ได้รับอนุมัติจากผู้ถือหุ้น ในวงเงินไม่เกิน 5 ล้านบาท โดยกำหนดค่า
เบี้ยประชุมสำหรับกรรมการและคณะอนุกรรมการที่เข้าร่วมประชุม ดังนี้

ตำแหน่ง ค่าตอบแทนต่อครั้ง

ประธานกรรมการ 30,000

กรรมการ 15,000

ประธานกรรมการตรวจสอบ 20,000

กรรมการตรวจสอบ 15,000

  ประธาน

กรรมการกำกับดูแลกิจการ 15,000

  กรรมการกำกับดูแลกิจการ 10,000

ประธานกรรมการสรรหาและกำหนดค่าตอบแทน 15,000

กรรมการสรรหาและกำหนดค่าตอบแทน 10,000

ทั้งนี้คณะกรรมการบริหาร และคณะกรรมการบริหารความเสี่ยง
ไม่ได้รับค่าเบี้ยประชุมเนื่องจากเป็นผู้บริหารของบริษัท

ค่าตอบแทนผู้บริหาร

ค่าตอบแทนผู้บริหารเป็นไปตามหลักการและนโยบายที่คณะกรรมการสรรหาและกำหนดค่าตอบแทน
กำหนด ซึ่งเชื่อมโยงกับผลการดำเนินงานของบริษัทและผลงานของผู้บริหารแต่ละท่าน

  จำนวนเงินค่าตอบแทนในปี 2550 มีดังนี้

  1. ค่าตอบแทนที่เป็นตัวเงิน

1.1 กรรมการในคณะกรรมการและคณะอนุกรรมการ ได้รับค่าเบี้ยประชุมและค่าบำเหน็จ ดังนี้

+--------------------+-------+-------+--------+-------+-------+-------+
| รายชื่อ              | จำน   |       |        |       |       |       |
|                    | วนเงิน |       |        |       |       |       |
|                    | (บาท) |       |        |       |       |       |
+--------------------+-------+-------+--------+-------+-------+-------+
|                    | ค่าเบี้ย |       |        |       | ค่าบ   | รวม   |
|                    | ประชุม |       |        |       | ำเหน็จ |       |
+--------------------+-------+-------+--------+-------+-------+-------+
|                    | กรร   | กร    | กรรม   | ก     |       |       |
|                    | มการบ | รมการ | การสรร | รรมกา |       |       |
|                    | ริษัท¹⁾ |       | หาและก | รกำกับ |       |       |
|                    |       | ตร    | ำหนดค่า |       |       |       |
|                    |       | วจสอบ | ตอบแทน | ดูแล   |       |       |
|                    |       |       |        | กิจการ |       |       |
+--------------------+-------+-------+--------+-------+-------+-------+
| 1. ศาสตราจารย์ศุภชัย  | 18    | -     | -      | -     | 20    | 38    |
| พิศิษฐวานิช           | 0,000 |       |        |       | 0,000 | 0,000 |
+--------------------+-------+-------+--------+-------+-------+-------+
| 2. นายรังสิน สืบแสง   | 12    | 10    | 30,000 | -     | 15    | 40    |
|                    | 0,000 | 0,000 |        |       | 0,000 | 0,000 |
+--------------------+-------+-------+--------+-------+-------+-------+
| 3. ดร.โชติวิทย์       | 10    | 7     | 20,000 | -     | 15    | 35    |
| ชยวัฒนางกูร          | 5,000 | 5,000 |        |       | 0,000 | 0,000 |
+--------------------+-------+-------+--------+-------+-------+-------+
| 4. นายคันธิศ         | 12    | 7     | -      | 3     | 15    | 37    |
| อรัณยกานนท์          | 0,000 | 5,000 |        | 0,000 | 0,000 | 5,000 |
+--------------------+-------+-------+--------+-------+-------+-------+
| 5. นายเจริญรัฐ       | 12    | -     | -      | -     | 15    | 27    |
| วิไลลักษณ์            | 0,000 |       |        |       | 0,000 | 0,000 |
+--------------------+-------+-------+--------+-------+-------+-------+
| 6. นายวัฒน์ชัย        | 12    | -     | -      | -     | 15    | 27    |
| วิไลลักษณ์            | 0,000 |       |        |       | 0,000 | 0,000 |
+--------------------+-------+-------+--------+-------+-------+-------+
| 7. นายธนานันท์       | 9     | -     | -      | -     | 15    | 24    |
| วิไลลักษณ์            | 0,000 |       |        |       | 0,000 | 0,000 |
+--------------------+-------+-------+--------+-------+-------+-------+
| 8. นายจง ดิลกสมบัติ   | 12    | -     | 20,000 | 2     | 15    | 31    |
|                    | 0,000 |       |        | 0,000 | 0,000 | 0,000 |
+--------------------+-------+-------+--------+-------+-------+-------+
| 9. ดาโต๊ะลิม เคง กวน | 10    | -     | -      | -     | 15    | 25    |
|                    | 5,000 |       |        |       | 0,000 | 5,000 |
+--------------------+-------+-------+--------+-------+-------+-------+
| 10. ไออาร์ พราบาฮาร์ | 12    | -     | -      | -     | 15    | 27    |
| เอ็น.เค. สิงกัม       | 0,000 |       |        |       | 0,000 | 0,000 |
+--------------------+-------+-------+--------+-------+-------+-------+
| 11. ดาโต๊ะยูโซฟ์ อานัว | 7     | -     | 10,000 | -     | -     | 8     |
| บิน ยาคอบ ²⁾        | 5,000 |       |        |       |       | 5,000 |
+--------------------+-------+-------+--------+-------+-------+-------+
| 12. นายไล กี ทอง ³⁾ | -     | -     | 10,000 | -     | 15    | 16    |
|                    |       |       |        |       | 0,000 | 0,000 |
+--------------------+-------+-------+--------+-------+-------+-------+
| 13. นายศิริชัย        | -     | -     | -      | 2     | 15    | 17    |
| รัศมีจันทร์            |       |       |        | 0,000 | 0,000 | 0,000 |
+--------------------+-------+-------+--------+-------+-------+-------+
| รวม                | 1,27  | 25    | 90,000 | 7     | 1,85  | 3,53  |
|                    | 5,000 | 0,000 |        | 0,000 | 0,000 | 5,000 |
+--------------------+-------+-------+--------+-------+-------+-------+

  หมายเหตุ ¹⁾ ค่าเบี้ยประชุมสำหรับการประชุมคณะกรรมการบริษัท ซึ่งในปี 2550
  มีการประชุมคณะกรรมการจำนวน 7 ครั้ง
  และค่าเบี้ยประชุมสำหรับกรรมการที่เข้าร่วมประชุมสามัญผู้ถือหุ้น ประจำปี 2550 จำนวน 1 ครั้ง

²⁾ ได้รับการแต่งตั้งเป็นกรรมการบริษัท เมื่อวันที่ 14 ธันวาคม 2549
และได้รับการแต่งตั้งเป็นกรรมการสรรหาและกำหนดค่าตอบแทน เมื่อวันที่ 14 มีนาคม 2550 ³⁾
ได้ลาออกจากการเป็นกรรมการบริษัท เมื่อวันที่ 14 ธันวาคม 2549 และ
ได้ลาออกจากการเป็นกรรมการสรรหาและกำหนดค่าตอบแทน เมื่อวันที่ 14 มีนาคม 2550

  1.2 ผู้บริหารจำนวน 4 ราย ได้รับค่าตอบแทนดังนี้

  ------------------------------------ ----------------------------------
  ประเภท                               จำนวนเงิน (บาท)

  เงินเดือน                              12,924,000

  โบนัส                                 1,785,000

  กองทุนสำรองเลี้ยงชีพ                     877,650

  รวม                                  15,586,650
  ------------------------------------ ----------------------------------

  2. ค่าตอบแทนอื่นๆ

-ไม่มี–

4.  การกำกับดูแลกิจการ

คณะกรรมการบริษัทตระหนักดีว่า
การกำกับดูแลกิจการที่ดีเป็นปัจจัยพื้นฐานสำคัญในการยกระดับมาตรฐานการดำเนินงานของบริษัทให้เกิดความโปร่งใส
เพิ่มความน่าเชื่อถือให้แก่ผู้ถือหุ้น ผู้ลงทุน และผู้เกี่ยวข้องทุกราย
ตลอดจนเป็นการเพิ่มขีดความสามารถในการแข่งขันของกิจการ
ดังนั้นคณะกรรมการบริษัทจึงได้จัดให้มีนโยบายเกี่ยวกับการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
สอดคล้องกับหลักการกำกับดูแลกิจการที่ดีสำหรับบริษัทจดทะเบียนปี 2549 ของตลาดหลักทรัพย์ฯ
เพื่อให้กรรมการ ผู้บริหาร และพนักงานของบริษัท ได้ยึดถือปฏิบัติ ซึ่งในปี 2550
บริษัทได้ปฏิบัติตามหลักการกำกับดูแลกิจการที่ดีที่กำหนดโดยตลาดหลักทรัพย์ฯ ดังนี้

 หมวดที่ 1 สิทธิของผู้ถือหุ้น 

บริษัทได้ให้ความสำคัญและเคารพในสิทธิของผู้ถือหุ้นทุกราย โดยในปี 2550 สิทธิต่างๆ
ที่ผู้ถือหุ้นของบริษัทได้รับมีดังนี้

-   สิทธิในการได้รับใบหุ้นและสิทธิในการซื้อ ขาย หรือโอนหุ้น

  บริษัทได้แต่งตั้งให้บริษัท ศูนย์รับฝากหลักทรัพย์ (ประเทศไทย) จำกัด
  ทำหน้าที่เป็นนายทะเบียนหลักทรัพย์ของบริษัท เพื่ออำนวยความสะดวกให้กับผู้ถือหุ้น
  ในการดำเนินการเกี่ยวกับงานทะเบียนหลักทรัพย์ของบริษัท

-   สิทธิในการเข้าร่วมประชุมผู้ถือหุ้น

  บริษัทได้ตระหนักถึงสิทธิและความเท่าเทียมกันของผู้ถือหุ้นในการเข้าร่วมประชุม
  การมอบฉันทะให้บุคคลอื่นเข้าประชุมและออกเสียงลงคะแนนแทน
  การรับทราบกฎเกณฑ์และวิธีการในการเข้าร่วมประชุม
  รวมทั้งการแสดงความคิดเห็นและซักถามในที่ประชุม
  บริษัทได้คำนึงถึงความสะดวกของผู้ถือหุ้นที่จะเข้าร่วมประชุมเป็นหลักโดยในปี 2550
  บริษัทมีการประชุมผู้ถือหุ้นเพียงครั้งเดียว คือ การประชุมสามัญผู้ถือหุ้นประจำปี 2550
  ซึ่งจัดขึ้นเมื่อวันที่ 24 เมษายน 2550 ที่โรงแรมมิราเคิล แกรนด์ คอนเวนชั่น ถนนวิภาวดีรังสิต
  หลักสี่ ดอนเมือง กรุงเทพฯ ทั้งนี้ผู้ถือหุ้นจะได้รับสิทธิต่างๆ ในการเข้าร่วมประชุมดังกล่าวดังนี้

  ก่อนวันประชุมผู้ถือหุ้น

  ในการจัดประชุมสามัญผู้ถือหุ้นประจำปี 2550
  บริษัทได้แจ้งกำหนดการพร้อมวาระการประชุมให้ผู้ถือหุ้นทราบผ่านระบบข่าวของตลาดหลักทรัพย์ฯ
  ล่วงหน้า 40 วันก่อนวันประชุม
  และได้เผยแพร่หนังสือนัดประชุมพร้อมเอกสารประกอบไว้บนเว็บไซต์ของบริษัท
  (www.i-mobilephone.com) ทั้งภาษาไทยและภาษาอังกฤษ ล่วงหน้าก่อนวันประชุม 32 วัน
  เพื่อเปิดโอกาสให้ผู้ถือหุ้นได้มีเวลาในการศึกษาข้อมูลประกอบการประชุมล่วงหน้าอย่างเพียงพอ
  หลังจากนั้นบริษัทได้มอบหมายให้บริษัท ศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหลักทรัพย์ของบริษัท
  เป็นผู้จัดส่งหนังสือนัดประชุมในรูปแบบเอกสารที่มีข้อมูลเช่นเดียวกับที่ปรากฏบนเว็บไซต์ให้กับผู้ถือหุ้น
  ล่วงหน้าก่อนวันประชุม 15 วัน ซึ่งมากกว่าที่กฎหมายกำหนด
  โดยหนังสือนัดประชุมดังกล่าวได้ระบุข้อเท็จจริงและเหตุผล
  ความเห็นของคณะกรรมการบริษัทในแต่ละวาระ กฎเกณฑ์และวิธีการในการเข้าร่วมประชุม
  พร้อมทั้งได้แนบรายงานประจำปี หนังสือมอบฉันทะ และเอกสารอื่นๆ ที่เกี่ยวข้อง
  ซึ่งมีรายละเอียดอย่างครบถ้วนและเพียงพอ เพื่อประกอบการพิจารณาของผู้ถือหุ้น
  นอกจากนั้นยังได้ประกาศหนังสือนัดประชุมลงในหนังสือพิมพ์รายวัน ล่วงหน้าก่อนวันประชุม 6 วัน
  และลงประกาศติดต่อกันเป็นเวลา 3 วัน ตามที่กฎหมายกำหนด

  วันประชุมผู้ถือหุ้น

  บริษัทได้กำหนดให้มีขั้นตอนในการประชุมอย่างถูกต้องตามกฎหมาย และคำนึงถึงความสะดวก
  สิทธิและความเท่าเทียมกันของผู้ถือหุ้นเป็นหลัก โดยในการลงทะเบียนเพื่อเข้าร่วมประชุม
  บริษัทได้จัดให้มีเจ้าหน้าที่และเทคโนโลยีที่เหมาะสมและเพียงพอเพื่ออำนวยความสะดวกในการตรวจสอบเอกสารผู้ถือหุ้น
  ล่วงหน้าก่อนการประชุมมากกว่า 1 ชั่วโมง และในการประชุมสามัญผู้ถือหุ้นประจำปี 2550
  มีกรรมการเข้าร่วมประชุมทั้งสิ้น 10 ท่าน ส่วนกรรมการอีก 1 ท่าน ไม่ได้เข้าร่วมประชุม
  เนื่องจากติดภารกิจในต่างประเทศ นอกจากนี้ ประธานคณะกรรมการตรวจสอบ
  และประธานคณะอนุกรรมการอื่นๆ พร้อมทั้งผู้บริหาร และผู้ตรวจสอบบัญชีของบริษัท
  ได้เข้าร่วมการประชุม เพื่อเปิดโอกาสให้ผู้ถือหุ้นซักถามในที่ประชุม โดยประธานกรรมการ
  ซึ่งทำหน้าที่เป็นประธานในที่ประชุม ได้แนะนำกรรมการที่เข้าร่วมประชุม
  และแจ้งจำนวนผู้เข้าร่วมประชุม จำนวนหุ้นทั้งหมดที่มีสิทธิออกเสียงให้ที่ประชุมทราบ นอกจากนั้น
  ได้มีการชี้แจงวิธีการลงคะแนนเสียงและนับคะแนนเสียงให้ผู้ถือหุ้นทราบก่อนเริ่มประชุม
  ประธานที่ประชุมได้ดำเนินการประชุมเรียงตามวาระที่ระบุไว้ในหนังสือนัดประชุม
  โดยไม่มีการเพิ่มวาระอื่นนอกเหนือจากที่ระบุไว้ในหนังสือนัดประชุม
  บริษัทยังได้จัดให้มีบัตรลงคะแนนเสียงสำหรับผู้ถือหุ้นใช้ในการลงคะแนนเสียงในแต่ละวาระ
  และได้ตรวจนับคะแนนเสียง พร้อมทั้งเปิดเผยผลการลงคะแนนเสียงในทุกวาระ ทั้งเห็นด้วย
  ไม่เห็นด้วย และงดออกเสียง คณะกรรมการได้จัดสรรเวลาอย่างเพียงพอ
  เพื่อเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและซักถาม
  ทั้งในเรื่องที่เกี่ยวข้องกับวาระการประชุมและเรื่องการดำเนินงานของบริษัท
  โดยคณะกรรมการได้ตอบคำถามของผู้ถือหุ้นอย่างครบถ้วน
  รวมทั้งได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

  ภายหลังการประชุมผู้ถือหุ้น

  ภายหลังการประชุมผู้ถือหุ้น บริษัทได้มีการแจ้งมติที่ประชุมผ่านระบบข่าวของตลาดหลักทรัพย์ฯ
  ภายในวันทำการถัดไป โดยมติดังกล่าวได้ระบุคะแนนเสียงทั้งที่เห็นด้วย ไม่เห็นด้วย
  และงดออกเสียง ในแต่ละวาระ
  และได้จัดทำรายงานการประชุมที่ระบุรายชื่อกรรมการและผู้บริหารที่เข้าร่วมและไม่เข้าร่วมประชุม
  คำชี้แจงที่เป็นสาระสำคัญ คำถาม คำตอบหรือข้อคิดเห็นโดยสรุปอย่างครบถ้วน
  ทั้งภาษาไทยและภาษาอังกฤษ ส่งตลาดหลักทรัพย์ฯ และหน่วยงานที่เกี่ยวข้อง ภายใน 14
  วันนับแต่วันประชุม พร้อมทั้งเผยแพร่บนเว็บไซต์ของบริษัท (www.i-mobilephone.com)
  เพื่อให้ผู้ถือหุ้นสามารถตรวจสอบได้

-   สิทธิในการเลือกตั้งและถอดถอนกรรมการ รวมทั้งการกำหนดค่าตอบแทนคณะกรรมการ

  ตามข้อบังคับของบริษัทกำหนดให้ในการประชุมผู้ถือหุ้นสามัญประจำปีทุกครั้ง
  ให้กรรมการออกจากตำแหน่งหนึ่งในสาม (1/3)
  และให้มีการเลือกตั้งกรรมการแทนกรรมการที่ออกจากตำแหน่งตามวาระ
  โดยกรรมการผู้ที่ต้องออกตามวาระสามารถกลับเข้าดำรงตำแหน่งอีกวาระหนึ่งได้
  ซึ่งผู้ถือหุ้นมีสิทธิในการลงคะแนนเสียงเลือกตั้งกรรมการ ตามหลักเกณฑ์ ดังนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  - ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
  เลือกตั้งบุคคลคนเดียวหรือหลายคนเป็นกรรมการ ก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  -
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  นอกจากการแต่งตั้งกรรมการแล้ว
  ผู้ถือหุ้นยังมีสิทธิในการถอดถอนกรรมการคนใดออกจากตำแหน่งก่อน ถึงคราวออกตามวาระได้
  ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมี
  สิทธิออกเสียง

  นอกจากนั้น ในการประชุมผู้ถือหุ้นสามัญประจำปีทุกครั้ง
  บริษัทยังได้ให้สิทธิผู้ถือหุ้นในการพิจารณาอนุมัติค่าตอบแทนสำหรับคณะกรรมการ
  และคณะอนุกรรมการด้วย ทั้งนี้
  บริษัทได้แนบรายละเอียดเกี่ยวกับกรรมการแต่ละท่านที่เสนอเข้ารับการเลือกตั้ง
  พร้อมทั้งรายละเอียดเกี่ยวกับค่าตอบแทนของคณะกรรมการ และคณะอนุกรรมการ
  ซึ่งมีข้อมูลเพียงพอที่ผู้ถือหุ้นสามารถใช้ประกอบการพิจารณา

-   สิทธิในการให้ความเห็นชอบในการแต่งตั้งผู้สอบบัญชี และกำหนดค่าตอบแทนผู้สอบบัญชี

  บริษัทได้กำหนดให้มีวาระการแต่งตั้งผู้สอบบัญชี และการกำหนดค่าตอบแทนของผู้สอบบัญชี
  เสนอให้ผู้ถือหุ้นพิจารณาอนุมัติในการประชุมผู้ถือหุ้นสามัญประจำปีทุกครั้ง
  ซึ่งบริษัทได้แนบรายละเอียดเกี่ยวกับผู้สอบบัญชีที่เสนอเข้ารับการแต่งตั้ง
  รวมทั้งรายละเอียดเกี่ยวกับค่าตอบแทนของผู้สอบบัญชีที่มีข้อมูลเพียงพอที่ผู้ถือหุ้นสามารถใช้ประกอบการพิจารณาได้

-   สิทธิในการรับทราบข้อมูล ข่าวสาร ผลการดำเนินงาน
    และนโยบายการบริหารงานอย่างสม่ำเสมอและทันเวลา

  บริษัทดูแลผู้ถือหุ้นมากกว่าสิทธิตามกฎหมาย
  โดยนอกจากการเปิดเผยข้อมูลผ่านระบบข่าวของตลาดหลักทรัพย์ฯ แล้ว
  บริษัทยังได้นำข้อมูลที่สำคัญ รวมทั้งข่าวสารต่างๆ ที่เป็นปัจจุบัน แสดงไว้บนเว็บไซต์ของบริษัท
  (www.i-mobilephone.com)

-   สิทธิในการรับส่วนแบ่งกำไร

  บริษัทมีการจัดสรรกำไรให้กับผู้ถือหุ้นในรูปของเงินปันผล
  โดยได้กำหนดนโยบายการจ่ายเงินปันผลแต่ละปีในอัตราไม่น้อยกว่าร้อยละ 50
  ของกำไรสุทธิตามงบการเงินรวมของบริษัท
  ในปีที่ผ่านมาบริษัทได้มีการจ่ายเงินปันผลสูงกว่านโยบายที่กำหนด

 หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
และมีนโยบายถือปฏิบัติต่อผู้ถือหุ้นทุกรายอย่างเท่าเทียมกันในการเข้าร่วมประชุมผู้ถือหุ้นและออกเสียงลงคะแนน
การรับส่วนแบ่งกำไร การรับทราบข้อมูลข่าวสาร ผลการดำเนินงาน และนโยบายการบริหารงาน
อย่างสม่ำเสมอและทันเวลา โดยในการประชุมผู้ถือหุ้น
บริษัทให้สิทธิผู้ถือหุ้นในการออกเสียงลงคะแนนแบบหนึ่งหุ้นต่อหนึ่งเสียง
และกรณีที่ผู้ถือหุ้นประสงค์จะแต่งตั้งบุคคลเข้าร่วมประชุมและออกเสียงแทน
บริษัทได้ส่งหนังสือมอบฉันทะรูปแบบที่ผู้ถือหุ้นสามารถระบุคะแนนเสียงเห็นด้วย ไม่เห็นด้วย
หรืองดออกเสียง ในแต่ละวาระได้ตามความประสงค์
พร้อมทั้งแนบรายละเอียดเกี่ยวกับชื่อและประวัติของกรรมการอิสระทั้ง 4 ท่าน ของบริษัท
เพื่อเป็นทางเลือกในการมอบฉันทะของผู้ถือหุ้นรวมทั้งระบุถึงเอกสาร หลักฐาน และวิธีการมอบฉันทะ
ไปพร้อมกับหนังสือนัดประชุม นอกจากนั้น ในการออกเสียงลงคะแนน
บริษัทได้จัดให้มีการใช้บัตรลงคะแนนเสียงในทุกวาระการประชุม
โดยเฉพาะวาระการแต่งตั้งกรรมการ
บริษัทยังได้ให้สิทธิผู้ถือหุ้นในการแต่งตั้งกรรมการเป็นรายบุคคล ทั้งนี้
ในการประชุมผู้ถือหุ้นทุกครั้งที่ผ่านมา
บริษัทได้ดำเนินการประชุมเรียงตามวาระที่ระบุในหนังสือนัดประชุม
โดยไม่มีการเพิ่มวาระการประชุมนอกเหนือจากที่ระบุไว้ในหนังสือนัดประชุม
ซึ่งจะเป็นการลิดรอนสิทธิของผู้ถือหุ้นที่ไม่สามารถเข้าร่วมประชุมด้วยตนเองได้

บริษัทได้กำหนดมาตรการป้องกันการนำข้อมูลภายในไปใช้เพื่อประโยชน์ส่วนตน
โดยการจำกัดจำนวนบุคคลที่จะทราบข้อมูล และนำระบบการเข้ารหัสมาใช้
เพื่อป้องกันการเข้าถึงข้อมูลจากบุคคลภายนอก
และกำหนดระดับการเข้าถึงข้อมูลของบริษัทให้กับพนักงานระดับต่างๆ ให้เหมาะสมกับความรับผิดชอบ
และยังได้กำหนดไว้ในนโยบายการกำกับดูแลกิจการของบริษัท ห้ามมิให้กรรมการ ผู้บริหาร
และพนักงานของบริษัท นำข้อมูลภายในไปใช้เพื่อประโยชน์ส่วนตนหรือผู้อื่นในทางมิชอบ
และหลีกเลี่ยงหรืองดการซื้อขายหลักทรัพย์ของกลุ่มบริษัทสามารถในช่วง 1 เดือน
ก่อนการเผยแพร่งบการเงิน หรือข้อมูลที่สำคัญที่มีผลต่อราคาหลักทรัพย์ของบริษัท
และได้แจ้งให้กรรมการและผู้บริหารทราบภาระหน้าที่ในการรายงานการถือครองหลักทรัพย์ของบริษัททั้งของตนเอง
คู่สมรส และบุตรที่ยังไม่บรรลุนิติภาวะ
ในกรณีที่มีการเปลี่ยนแปลงการถือครองหลักทรัพย์อันเนื่องมาจากการซื้อ ขาย โอน
หรือรับโอนหลักทรัพย์ ภายใน 3 วันทำการ นับแต่วันที่เกิดรายการ
รวมทั้งบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
โดยหากมีการเปลี่ยนแปลงการถือครองหลักทรัพย์ดังกล่าว
กรรมการและผู้บริหารจะต้องแจ้งให้หน่วยงานเลขานุการบริษัททราบ
เพื่ออำนวยความสะดวกและประสานงานในการจัดส่งรายงานการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
(กลต.) นอกจากนั้น
บริษัทยังกำหนดให้มีการรายงานข้อมูลการถือครองหลักทรัพย์ของกรรมการในการประชุมคณะกรรมการบริษัททุกครั้ง

ในกรณีที่เกิดรายการที่อาจมีความขัดแย้งทางผลประโยชน์ บริษัทกำหนดให้กรรมการ ผู้บริหาร
พนักงาน และผู้ที่เกี่ยวข้องเปิดเผยข้อมูลส่วนได้เสียต่อคณะกรรมการตรวจสอบ
เพื่อพิจารณาความเหมาะสมของรายการ ขนาดรายการ แนวทางการปฏิบัติตามหลักเกณฑ์ของ
ตลาดหลักทรัพย์ฯ และหน่วยงานที่เกี่ยวข้องก่อนนำเสนอให้คณะกรรมการบริษัท และ/หรือ
ที่ประชุมผู้ถือหุ้นพิจารณาอนุมัติทุกครั้งก่อนทำรายการ
โดยกรรมการผู้มีส่วนได้เสียจะไม่เข้าร่วมพิจารณาในวาระที่เกี่ยวกับการมีส่วนได้เสียของตน
นอกจากนี้
บริษัทจะทำการเปิดเผยรายการที่บริษัทหรือบริษัทย่อยทำกับบุคคลที่อาจมีความขัดแย้งทางผลประโยชน์ตามหลักเกณฑ์ที่ตลาดหลักทรัพย์ฯ
กำหนด แสดงไว้ในรายงานประจำปี และแบบแสดงรายการข้อมูลประจำปี (แบบ 56-1) ในเรื่อง
“รายการระหว่างกัน”

บริษัทได้กำหนดแนวทางเพื่อป้องกันปัญหาความขัดแย้งทางผลประโยชน์ไว้ในคู่มือจริยธรรมธุรกิจของบริษัท
รวมทั้งได้ระบุไว้ใน หมวดที่ 5 บทบาทหน้าที่และความรับผิดชอบของคณะกรรมการ ภายใต้เรื่อง
“ความขัดแย้งทางผลประโยชน์” โดยบริษัทได้แจ้งแนวปฏิบัติดังกล่าวให้ทุกคนในองค์กรยึดถือปฏิบัติ
ซึ่งคณะกรรมการกำกับดูแลกิจการทำหน้าที่ติดตามดูแลการปฏิบัติให้เป็นไปตามระเบียบ ข้อบังคับ
ตลอดจนนโยบายการกำกับดูแลกิจการ และจริยธรรมธุรกิจของบริษัท อย่างสม่ำเสมอและเคร่งครัด

 หมวดที่ 3 การคำนึงถึงผู้มีส่วนได้เสีย

บริษัทตระหนักถึงแรงสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
และสร้างกำไรให้กับบริษัท ซึ่งส่งผลต่อความสำเร็จในระยะยาวของบริษัทได้
บริษัทจึงได้ให้ความสำคัญต่อสิทธิของผู้มีส่วนได้เสียทุกกลุ่ม ได้แก่ ผู้ถือหุ้น พนักงาน ลูกค้า คู่แข่ง
คู่ค้า เจ้าหนี้ ตลอดจนสังคมและสิ่งแวดล้อม โดยได้กำหนดแนวปฏิบัติที่ครอบคลุมถึงสิทธิ
และผลประโยชน์ที่ผู้มีส่วนได้เสียพึงได้รับอย่างทั่วถึง ไว้ในคู่มือจริยธรรมธุรกิจของบริษัท
สำหรับกรรมการ ผู้บริหาร และพนักงานยึดถือปฏิบัติ
และได้เผยแพร่คู่มือดังกล่าวไว้ในเว็บไซต์ของบริษัท (www.i-mobilephone.com)
ซึ่งมีสาระสำคัญสรุปได้ดังนี้

  ผู้ถือหุ้น

  บริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
  โดยมีนโยบายถือปฏิบัติต่อผู้ถือหุ้นทุกรายอย่างเท่าเทียมกัน เช่น
  สิทธิในการเข้าร่วมประชุมผู้ถือหุ้นและออกเสียงลงคะแนน
  สิทธิในการแสดงความเห็นอย่างอิสระในที่ประชุมผู้ถือหุ้น สิทธิในการรับส่วนแบ่งกำไร
  ตลอดจนสิทธิในการรับทราบข้อมูล ข่าวสาร ผลการดำเนินงาน
  และนโยบายการบริหารงานที่สำคัญๆ อย่างถูกต้อง ครบถ้วน โปร่งใส สม่ำเสมอและทันเวลา
  โดยสิทธิที่ผู้ถือหุ้นของบริษัทได้รับได้แสดงไว้ใน หมวดที่ 1 สิทธิของผู้ถือหุ้น

  พนักงาน

  บริษัทตระหนักอยู่เสมอว่าพนักงานทุกคนเป็นทรัพยากรที่ทรงคุณค่าที่สุดของบริษัท
  เป็นปัจจัยแห่งความสำเร็จของการบรรลุเป้าหมายของบริษัท
  บริษัทจึงให้การดูแลและการปฏิบัติที่เป็นธรรมทั้งในด้านโอกาส ผลตอบแทน การแต่งตั้ง โยกย้าย
  และสวัสดิการที่เหมาะสม อาทิ ค่ารักษาพยาบาล การประกันชีวิต การตรวจสุขภาพประจำปี
  กองทุนสำรองเลี้ยงชีพ เงินกู้ยืม เงินช่วยเหลือกรณีพนักงานหรือบุคคลในครอบครัวถึงแก่กรรม
  การจัดให้มีรถรับส่ง การจัดให้มีสถานที่ออกกำลังกาย (Fitness)
  รวมทั้งส่วนลดในการซื้อผลิตภัณฑ์ของบริษัท เป็นต้น
  ตลอดจนการพัฒนาศักยภาพของบุคลากรอย่างต่อเนื่อง
  ด้วยการจัดฝึกอบรมอย่างสม่ำเสมอในทุกระดับ ทั้งการจัดอบรมภายในบริษัท การอบรมผ่านระบบ
  E-Learning รวมทั้งการส่งพนักงานไปฝึกอบรมภายนอกบริษัท นอกจากนี้
  บริษัทยังได้ให้การสนับสนุนทุนการศึกษาแก่พนักงาน
  เพื่อเป็นการเพิ่มพูนความรู้และทักษะให้กับพนักงาน
  และมีการจัดสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงาน
  โดยจัดให้มีหน่วยงานบริหารความเสี่ยงเพื่อตรวจสอบความปลอดภัยของสถานที่ทำงานอย่างสม่ำเสมอ
  การจัดให้มีอุปกรณ์ด้านความปลอดภัยต่างๆ ให้แก่พนักงาน การฝึกซ้อมอพยพหนีไฟ
  ตลอดจนดูแลให้พนักงานปฏิบัติตามนโยบายการรักษาความปลอดภัยของบริษัทอย่างเคร่งครัด

  ลูกค้า

  บริษัทเชื่อมั่นในคุณค่าของการสร้างความพึงพอใจและความมั่นใจอย่างต่อเนื่องให้กับลูกค้า
  ซึ่งเป็นผู้มีพระคุณของบริษัท โดยมุ่งมั่นที่จะจัดหา พัฒนา
  และผลิตสินค้าและบริการของบริษัทให้มีคุณภาพ และมีความทันสมัยอยู่เสมอ
  เพื่อสนองความต้องการของลูกค้า โดยในปี 2550 บริษัทและบริษัทย่อยได้พัฒนาผลิตภัณฑ์ใหม่ๆ
  ออกสู่ตลาด และปรับปรุงคุณภาพการให้บริการต่างๆ ให้มีประสิทธิภาพยิ่งขึ้น
  โดยบริษัทได้นำผลิตภัณฑ์โทรศัพท์เคลื่อนที่รุ่นใหม่หลายรุ่นที่ครบครันไปด้วยฟังก์ชั่นต่างๆ มากมาย
  ออกวางจำหน่าย เพื่อรองรับความต้องการของลูกค้าในหลากหลายระดับ
  รวมทั้งได้ปรับปรุงและเพิ่มประสิทธิภาพการให้บริการหลังการขายโดยพัฒนาศูนย์บริการไอ-โมบาย
  (i-mobile Service Center)
  ให้มีบริการด้านการขายและซ่อมโทรศัพท์เคลื่อนที่แบบครบวงจร โดยมีจุดเด่นคือ
  มุมบริการซ่อมโทรศัพท์เคลื่อนที่ ที่ลูกค้ามองเห็นได้ แบบ “See Through”
  ซึ่งมีช่างซ่อมประจำศูนย์เพื่อดูแลงานซ่อมเครื่อง อัพเกรดซอฟต์แวร์ และบริการอื่นๆ
  ทั้งยังมีศูนย์บริการแต่งตั้ง (Authorized Service Center)
  ซึ่งลูกค้าสามารถมั่นใจในคุณภาพการให้บริการเช่นเดียวกับศูนย์บริการไอ-โมบาย
  นอกจากนี้ยังมีการรับประกันเปลี่ยนเครื่องใหม่ทันทีหากมีปัญหาภายใน 10 วัน นอกจากนั้น
  บริษัทยังจัดให้มีหน่วยงานรับผิดชอบในการให้ข้อเสนอแนะเกี่ยวกับสินค้า คำปรึกษา
  วิธีการแก้ปัญหา และรับข้อร้องเรียน
  เพื่อให้ลูกค้าได้รับความพึงพอใจสูงสุดในสินค้าและบริการของบริษัท
  ตลอดจนการรักษาความลับของลูกค้าไม่นำข้อมูลของลูกค้าไปเปิดเผยหรือใช้ประโยชน์ส่วนตนโดยมิชอบ

  คู่ค้า

  บริษัทปฏิบัติกับคู่ค้าซึ่งถือเป็นหุ้นส่วนและปัจจัยแห่งความสำเร็จทางธุรกิจที่สำคัญประการหนึ่งด้วยความเสมอภาค
  และคำนึงถึงผลประโยชน์ร่วมกัน โดยในการคัดเลือกคู่ค้าเป็นไปอย่างโปร่งใส มีระบบ
  และมีมาตรฐาน มีการพัฒนาและรักษาสัมพันธภาพที่ยั่งยืนกับคู่ค้าและคู่สัญญา
  และมีความเชื่อถือซึ่งกัน และกัน

เจ้าหนี้ 

บริษัทยึดมั่นในการดำเนินธุรกิจอย่างมีหลักการและวินัย เพื่อสร้างความเชื่อถือให้กับเจ้าหนี้ โดยบริษัทได้ปฏิบัติตามเงื่อนไขต่างๆ ที่ตกลงกันไว้อย่างเคร่งครัด 

  คู่แข่งทางการค้า

  บริษัทดำเนินธุรกิจภายใต้กรอบกติกาของการแข่งขันที่เป็นธรรม
  ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต
  ไม่ทำลายชื่อเสียงของคู่แข่งทางการค้า

  สังคมและส่วนรวม

  บริษัทตระหนักอยู่เสมอว่า บริษัทอยู่รอดและเจริญเติบโตได้ก็ด้วยอาศัยสังคมและส่วนรวม
  ดังนั้นบริษัทจึงได้คืนกำไรส่วนหนึ่งให้แก่สังคม โดยได้จัดงบประมาณส่วนหนึ่งจากรายได้ของบริษัท
  เพื่อสนับสนุนกิจกรรมทางสังคม และกิจกรรมสาธารณกุศลต่างๆ อย่างสม่ำเสมอ
  โดยมีส่วนร่วมทางสังคมในการให้การสนับสนุนทางการเงิน
  หรือสิ่งของแก่กิจกรรมที่ธำรงไว้ซึ่งขนบธรรมเนียมประเพณีและวัฒนธรรมอันดีงาม
  ตลอดจนปฏิบัติตนเป็นศาสนิกชนที่ดีในการให้การอุปถัมภ์กิจกรรมทางศาสนาอย่างสม่ำเสมอ
  ให้การสนับสนุนกิจกรรมทางด้านการศึกษา การพัฒนาความรู้ทางวิชาชีพ
  ความสามารถทางด้านกีฬา การช่วยเหลือผู้ด้อยโอกาส การช่วยเหลือผู้ประสบภัยต่างๆ
  อย่างสม่ำเสมอ โดยในปี 2550
  บริษัทยังได้สร้างสรรค์กิจกรรมที่ให้ประโยชน์ต่อสังคมหลายโครงการ
  รายละเอียดดังแสดงไว้ในหัวข้อ “กิจกรรมเพื่อสังคม”

  สิ่งแวดล้อม

  บริษัทดำเนินธุรกิจโดยคำนึงถึงการอนุรักษ์สิ่งแวดล้อม
  และมาตรฐานการจัดการเกี่ยวกับความปลอดภัย รวมทั้งการเป็นพลเมืองดี
  โดยการปฏิบัติให้เป็นไปตามข้อกำหนดของกฎหมาย หรือข้อบังคับต่างๆ ที่เกี่ยวข้อง
  รับผิดชอบต่อสังคมโดยการใช้ทรัพยากรอย่างชาญฉลาด
  พร้อมทั้งส่งเสริมและรณรงค์การอนุรักษ์ทรัพยากรธรรมชาติอย่างต่อเนื่อง
  บริษัทมีนโยบายให้พนักงานร่วมมือกันในการอนุรักษ์และประหยัดทรัพยากร
  โดยได้มีการประชาสัมพันธ์เพื่อเป็นการกระตุ้นให้พนักงานมีการปฏิบัติอย่างต่อเนื่องผ่านสื่อต่างๆ
  เช่น ผ่านทาง e-mail ติดบอร์ดประชาสัมพันธ์ การประกาศผ่านเสียงตามสายของบริษัท เป็นต้น
  ในปี 2550 บริษัทได้จัดกิจกรรมเกี่ยวกับการรณรงค์และรักษาสิ่งแวดล้อม ในโครงการ “
  i-mobile Stop! Global Warming ” ปลูกต้นไม้ 3 ล้านต้น
  เพื่อร่วมเฉลิมพระเกียรติในหลวง และเพื่อมีส่วนร่วมในการรณรงค์หยุดยั้งสภาวะโลกร้อน

นอกจากนั้น
คณะกรรมการได้ให้ความสำคัญต่อการมีส่วนร่วมของผู้มีส่วนได้เสียในการเสริมสร้างผลการดำเนินงานของบริษัท
เพื่อสร้างความยั่งยืนให้กับกิจการ
โดยการจัดให้มีช่องทางสำหรับให้ผู้มีส่วนได้เสียสามารถส่งความคิดเห็น หรือข้อเสนอแนะ
อันเป็นประโยชน์ และสร้างมูลค่าเพิ่มให้กับบริษัทได้
โดยการส่งจดหมายทางไปรษณีย์ตามที่อยู่ที่ได้แจ้งไว้บนเว็บไซต์ของบริษัท
(www.i-mobilephone.com) ในส่วนของ “ติดต่อเรา” (Contact us)
ซึ่งรายละเอียดในการติดต่อมีดังนี้

  ส่งจดหมายถึง : เลขานุการคณะกรรมการตรวจสอบ

  บริษัท สามารถ ไอ-โมบาย จำกัด (มหาชน)

  99/3 หมู่ 4 อาคารซอฟต์แวร์ปาร์ค ชั้น 33 ถ.แจ้งวัฒนะ ต.คลองเกลือ อ.ปากเกร็ด
  จ.นนทบุรี 11120

เลขานุการคณะกรรมการตรวจสอบจะเป็นผู้รวบรวมข้อมูลเพื่อเสนอให้คณะกรรมการตรวจสอบพิจารณา
และสรุปผลเพื่อรายงานคณะกรรมการบริษัท ต่อไป ทั้งนี้
บริษัทมีนโยบายในการคุ้มครองผู้ส่งความคิดเห็นหรือข้อเสนอแนะ
โดยจะเก็บรักษาข้อมูลของบุคคลดังกล่าวไว้เป็นความลับ

หมวดที่ 4 การเปิดเผยข้อมูลและความโปร่งใส

บริษัทมีนโยบายในการเปิดเผยข้อมูลและสารสนเทศทั้งข้อมูลทางการเงิน
ข้อมูลทั่วไปที่สำคัญที่เกี่ยวกับธุรกิจและผลประกอบการของบริษัทที่ตรงต่อความเป็นจริง ครบถ้วน
เพียงพอ สม่ำเสมอ ทันเวลา อย่างทั่วถึงและเท่าเทียมกัน
และแสดงให้เห็นถึงสถานภาพของการประกอบการ และสถานภาพทางการเงินที่แท้จริงของบริษัท
รวมทั้งทิศทางการดำเนินธุรกิจของบริษัทในอนาคต โดยได้เผยแพร่ข้อมูลข่าวสารต่างๆ ดังกล่าว
เพื่อให้ผู้ถือหุ้น ผู้ลงทุน และผู้ที่เกี่ยวข้องได้รับทราบ ผ่านช่องทางต่างๆ ได้แก่
ระบบข่าวของตลาดหลักทรัพย์ฯ เว็บไซต์ของบริษัท (www.i-mobilephone.com)
รายงานประจำปี แบบแสดงรายการข้อมูลประจำปี (แบบ 56-1) การแถลงข่าว
และการจัดกิจกรรมพบปะนักลงทุน เป็นต้น

คณะกรรมการบริษัท ได้ดูแลให้มีการปฏิบัติตามกฎหมาย ข้อบังคับ
และระเบียบที่เกี่ยวข้องกับการเปิดเผยข้อมูลและความโปร่งใสอย่างเคร่งครัด
โดยในปีที่ผ่านมาบริษัทไม่เคยถูกสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) หรือตลาดหลักทรัพย์ฯ ดำเนินการใดๆ
อันเนื่องมาจากการไม่เปิดเผยข้อมูลตามข้อกำหนด ทั้งนี้ คณะกรรมการได้ดำเนินการต่างๆ
เกี่ยวกับการเปิดเผยข้อมูลดังต่อไปนี้

การจัดให้มีช่องทางในการเปิดเผยข้อมูลอย่างหลากหลาย นอกเหนือจากการรายงานผ่านระบบข่าวของตลาดหลักทรัพย์ฯ ดังนี้

 - รายงานประจำปี และแบบแสดงรายการข้อมูลประจำปี (แบบ 56-1) 

คณะกรรมการได้จัดให้มีการจัดทำรายงานประจำปี และแบบแสดงรายการข้อมูลประจำปี (แบบ 56-1)ที่มีข้อมูลถูกต้อง ครบถ้วน เป็นไปตามข้อกำหนดของตลาดหลักทรัพย์ฯ ตลอดจนมีความชัดเจน เพียงพอ ที่จะสะท้อนให้เห็นการดำเนินงานของบริษัทในรอบปีที่ผ่านมา อาทิ โครงสร้างขององค์กร ลักษณะการประกอบธุรกิจ ฐานะการเงินและผลการดำเนินงาน โครงสร้างคณะกรรมการ รวมทั้งการปฏิบัติหน้าที่ในรอบปีที่ผ่านมาของคณะกรรมการบริษัทและคณะอนุกรรมการต่างๆ เป็นต้น 

- เว็บไซต์ของบริษัท

คณะกรรมการตระหนักดีว่าในปัจจุบันการเปิดเผยข้อมูลผ่านทางเว็บไซต์ เป็นช่องทางที่สะดวก รวดเร็ว ผู้ถือหุ้นและผู้ที่เกี่ยวข้องสามารถเข้าถึงข้อมูลได้ง่าย มีความเท่าเทียมกันในการรับทราบข้อมูล และน่าเชื่อถือ ดังนั้นคณะกรรมการจึงได้ดูแลให้มีการเปิดเผยข้อมูลต่างๆ เกี่ยวกับบริษัทไว้บนเว็บไซต์ของบริษัท (www.i-mobilephone.com) ทั้งภาษาไทยและภาษาอังกฤษ เพิ่มเติมจากที่ได้เคยเปิดเผยไว้ในรายงานประจำปี อาทิ นโยบายการกำกับดูแลกิจการ จริยธรรมธุรกิจ ข่าวที่บริษัทเผยแพร่ งบการเงิน รวมทั้งรายงานประจำปี และแบบแสดงรายการข้อมูลประจำปี (แบบ 56-1) ซึ่งสามารถดาวน์โหลดข้อมูลดังกล่าวได้ เป็นต้น 

  - ผู้ลงทุนสัมพันธ์

  บริษัทได้จัดตั้งหน่วยงานนักลงทุนสัมพันธ์ (Investor Relations)
  เพื่อให้บริการข้อมูลและข่าวสารกิจกรรมต่างๆ ของบริษัทกับผู้ลงทุน ผู้ถือหุ้น นักวิเคราะห์
  และประชาชนทั่วไป ผ่านช่องทางต่างๆ เช่นเว็บไซต์ของบริษัท การทำโรดโชว์ (Road show)
  การประชุมร่วมกับนักวิเคราะห์ การประชุมทางโทรศัพท์ เป็นต้น
  ทั้งนี้ผู้ลงทุนสามารถติดต่อหน่วยงานดังกล่าวได้ที่หมายเลขโทรศัพท์ 0-2502-6583 หรือที่
  www.i-mobilephone.com หรือที่อีเมล์ Nikhil.A@samartcorp.com

  นอกเหนือจากการเปิดเผยข้อมูลตามหน้าที่ภายใต้ข้อบังคับของกฎหมายและหน่วยงานที่เกี่ยวข้องแล้ว
  บริษัทยังได้จัดประชุมแถลงข้อมูลผลการดำเนินงานในแต่ละไตรมาสให้แก่ผู้ถือหุ้น นักลงทุน
  นักวิเคราะห์ และประชาชนทั่วไป โดยมีคณะกรรมการบริหารเข้าร่วมประชุม เพื่อชี้แจง
  และเปิดโอกาสให้ผู้เข้าร่วมประชุมได้ซักถามข้อมูลต่างๆ

  โดยในปี 2550 บริษัทมีการเสนอผลงานให้แก่นักวิเคราะห์ นักลงทุน เป็นระยะๆ อย่างสม่ำเสมอ
  ตามแผนงาน ซึ่งสรุปได้ดังนี้

  - กิจกรรมโรดโชว์ (Road show) ทั้งในประเทศและต่างประเทศ จำนวน 14 ครั้ง

  - กิจกรรม Analyst Meeting จำนวน 45 ครั้ง

  - การแถลงข่าวเกี่ยวกับผลการดำเนินงานของบริษัท จำนวน 4 ครั้ง

-   การเปิดเผยข้อมูลเกี่ยวกับคณะกรรมการและคณะอนุกรรมการต่างๆ ได้แก่

  - โครงสร้างคณะกรรมการ บทบาทหน้าที่และความรับผิดชอบ
  รวมทั้งการปฏิบัติหน้าที่ในปีที่ผ่านมาของคณะกรรมการและคณะอนุกรรมการแต่ละคณะ

  - ค่าตอบแทนกรรมการและผู้บริหาร
  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับที่เหมาะสมเทียบเคียงได้กับอุตสาหกรรมลักษณะเดียวกัน
  และสูงเพียงพอที่จะรักษากรรมการที่มีคุณสมบัติตามที่ต้องการไว้ได้
  กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่างๆ
  จะได้รับค่าตอบแทนเพิ่มตามความเหมาะสม
  โดยคณะกรรมการสรรหาและกำหนดค่าตอบแทนจะเป็นผู้พิจารณากลั่นกรองและเสนอค่าตอบแทนของกรรมการในแต่ละปี
  เสนอคณะกรรมการบริษัทพิจารณา ก่อนนำเสนอต่อที่ประชุมผู้ถือหุ้นเพื่ออนุมัติ

  ทั้งนี้ บริษัทได้มีการเปิดเผยข้อมูลดังกล่าว
  รวมทั้งค่าตอบแทนกรรมการเป็นรายบุคคลไว้ในรายงานประจำปี
  และแบบแสดงรายการข้อมูลประจำปี (แบบ 56-1) ของบริษัท
  ซึ่งสามารถดูรายละเอียดได้ในหัวข้อ “การจัดการ”

-   ความรับผิดชอบของคณะกรรมการต่อรายงานทางการเงิน

  คณะกรรมการบริษัท เป็นผู้รับผิดชอบต่องบการเงินรวมของบริษัทและบริษัทย่อย
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
  และผ่านการตรวจสอบจากผู้สอบบัญชีภายนอกที่มีความเป็นอิสระ
  สามารถแสดงความเห็นได้อย่างตรงไปตรงมา
  มีคุณสมบัติที่ได้รับการยอมรับและได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) เพื่อเพิ่มความเชื่อมั่นและความน่าเชื่อถือของรายงานทางการเงิน อีกด้วย

  คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้ว่าการบันทึกข้อมูลทางบัญชี มีความถูกต้อง ครบถ้วน
  และเพียงพอที่จะดำรงไว้ซึ่งทรัพย์สินและเพื่อให้ทราบจุดอ่อน
  เพื่อป้องกันมิให้เกิดการทุจริตหรือดำเนินการที่ผิดปกติอย่างมีสาระสำคัญ
  ในการนี้คณะกรรมการได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
  เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบการควบคุมภายใน
  รวมทั้งได้แสดงความเห็นเกี่ยวกับเรื่องดังกล่าวไว้ในรายงานของคณะกรรมการตรวจสอบ
  ซึ่งปรากฏอยู่ในรายงานประจำปี นอกจากนั้น
  คณะกรรมการบริษัทยังได้จัดทำรายงานความรับผิดชอบของคณะกรรมการต่อรายงานทางการเงินของบริษัทด้วย

  หมวดที่ 5 บทบาทหน้าที่และความรับผิดชอบของคณะกรรมการ

  5.1 คุณสมบัติของคณะกรรมการ

  คณะกรรมการบริษัทประกอบด้วยกรรมการที่มีคุณสมบัติหลากหลาย ทั้งในด้านทักษะ ประสบการณ์
  ความสามารถเฉพาะด้านที่เป็นประโยชน์กับบริษัท รวมทั้งเป็นผู้ที่มีภาวะผู้นำและวิสัยทัศน์กว้างไกล
  อันจะช่วยให้การดำเนินงานของบริษัทบรรลุตามวัตถุประสงค์และเป้าหมายที่กำหนดไว้
  ซึ่งกรรมการของบริษัททั้ง 11 ท่าน
  มีคุณสมบัติเป็นไปตามคุณสมบัติของกรรมการบริษัทตามที่ได้กำหนดไว้ใน “โครงสร้างการจัดการ”
  นอกจากนั้น กรรมการทั้ง 11 ท่าน
  ยังได้อุทิศเวลาและความพยายามในการปฏิบัติหน้าที่กรรมการอย่างเต็มที่
  โดยสามารถดูได้จากจำนวนครั้งในการเข้าร่วมประชุมของกรรมการแต่ละท่าน ในหัวข้อ
  “การประชุมคณะกรรมการ และคณะอนุกรรมการ”

  5.2 ความเป็นอิสระจากฝ่ายจัดการของคณะกรรมการ

การแยกตำแหน่งประธานกรรมการและประธานกรรมการบริหาร

  คณะกรรมการบริษัทมีบทบาทสำคัญในการกำกับดูแลกิจการเพื่อประโยชน์สูงสุดของบริษัทและผู้ถือหุ้นโดยรวม
  ดังนั้นเพื่อให้เกิดความสมดุลในอำนาจการดำเนินงาน บริษัทได้แยกตำแหน่งประธานกรรมการ
  และประธานกรรมการบริหาร มิให้เป็นบุคคลเดียวกัน โดยประธานกรรมการของบริษัท
  เป็นกรรมการอิสระตามความหมายของตลาดหลักทรัพย์แห่งประเทศไทย
  และไม่มีความสัมพันธ์ใดๆกับฝ่ายบริหาร

การถ่วงดุลของกรรมการที่ไม่เป็นผู้บริหาร

  โครงสร้างคณะกรรมการบริษัทในปัจจุบัน ประกอบด้วยกรรมการที่มีประสบการณ์
  ความรู้และความชำนาญจากหลากหลายสาขา จำนวน 11 ท่าน ประกอบด้วย

  - กรรมการที่เป็นอิสระ จำนวน 4 ท่าน (มากกว่า 1 ใน 3 ของกรรมการทั้งคณะ)

  - กรรมการที่เป็นผู้บริหาร จำนวน 3 ท่าน

  - กรรมการที่ไม่เป็นผู้บริหาร จำนวน 4 ท่าน (ซึ่งเป็นตัวแทนของผู้ถือหุ้นรายใหญ่)

  การมีโครงสร้างกรรมการดังกล่าว เพื่อให้ผู้มีส่วนได้เสียสามารถมั่นใจได้ว่า
  กรรมการสามารถปฏิบัติหน้าที่ในฐานะตัวแทนของผู้ถือหุ้นได้อย่างเป็นอิสระ
  และมีการถ่วงดุลที่เหมาะสม

บทบาทหน้าที่ความรับผิดชอบของคณะกรรมการบริษัทและประธานกรรมการบริหาร

  บริษัทได้มีการแบ่งแยกอำนาจหน้าที่และความรับผิดชอบระหว่างคณะกรรมการบริษัท
  และประธานกรรมการบริหาร ซึ่งเป็นผู้บริหารสูงสุดของบริษัท ไว้อย่างชัดเจน
  โดยคณะกรรมการมีบทบาทในการกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย
  ไม่แสวงหาผลประโยชน์แก่ตนเองหรือแก่ผู้หนึ่งผู้ใด ไม่ดำเนินการใดๆ
  ที่เป็นการขัดแย้งหรือแข่งขันกับผลประโยชน์ของบริษัท และบริษัทในเครือ โดยยึดหลักจริยธรรมที่ดี
  ปฏิบัติหน้าที่ด้วยความซื่อสัตย์สุจริต ทั้งนี้
  ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
  ตลอดจนกฎหมาย หลักเกณฑ์ ข้อบังคับของตลาดหลักทรัพย์ แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (กลต.)
  ส่วนประธานกรรมการบริหาร
  ทำหน้าที่เป็นหัวหน้าคณะหรือผู้นำคณะผู้บริหารของบริษัทในการบริหารจัดการ
  และควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัท ทั้งนี้
  รายละเอียดขอบเขตอำนาจหน้าที่และความรับผิดชอบของคณะกรรมการบริษัท
  และประธานกรรมการบริหาร ได้แสดงไว้ในหัวข้อ “โครงสร้างการจัดการ”

  5.3 การดำรงตำแหน่งกรรมการในบริษัทจดทะเบียนอื่น

นโยบายการดำรงตำแหน่งกรรมการในบริษัทจดทะเบียนอื่นของกรรมการ

  เพื่อประสิทธิภาพในการปฏิบัติหน้าที่ในฐานะกรรมการบริษัท
  คณะกรรมการบริษัทได้กำหนดนโยบายในการดำรงตำแหน่งกรรมการในบริษัทจดทะเบียนอื่นของกรรมการแต่ละท่านให้ไม่เกิน
  10 บริษัท
  หากกรรมการท่านใดดำรงตำแหน่งกรรมการในบริษัทจดทะเบียนอื่นเกินกว่านโยบายที่กำหนดไว้
  ต้องแจ้งให้คณะกรรมการสรรหาและกำหนดค่าตอบแทนทราบ
  เพื่อพิจารณาประสิทธิภาพของการปฏิบัติหน้าที่ของกรรมการดังกล่าว
  ก่อนนำเสนอให้คณะกรรมการบริษัทพิจารณาอนุมัติ ต่อไป
  พร้อมทั้งเปิดเผยผลการพิจารณาไว้ในรายงานประจำปี และแบบแสดงข้อมูลประจำปี (56-1)
  อย่างไรก็ตาม กรรมการบริษัททั้ง 11 ท่าน
  ไม่มีท่านใดที่ดำรงตำแหน่งกรรมการในบริษัทจดทะเบียนอื่นเกิน 5 บริษัท
  ซึ่งเป็นการแสดงให้เห็นว่า คณะกรรมการของบริษัทสามารถอุทิศเวลาในการปฏิบัติหน้าที่อย่างมี
  ประสิทธิภาพได้ดีเกินกว่านโยบายที่กำหนดไว้

นโยบายการดำรงตำแหน่งกรรมการในบริษัทอื่นของผู้บริหารระดับสูง

  คณะกรรมการบริษัทได้กำหนดนโยบายในการดำรงตำแหน่งกรรมการในบริษัทอื่นของผู้บริหารระดับสูง
  โดยกำหนดให้ก่อนที่ผู้บริหารท่านใดจะไปดำรงตำแหน่งกรรมการในบริษัทอื่น
  จะต้องแจ้งให้คณะกรรมการบริหารทราบเพื่อพิจารณาอนุมัติ ทั้งนี้
  ต้องไม่เป็นกรรมการในบริษัทที่ดำเนินธุรกิจสภาพอย่างเดียวกับบริษัท
  หรือเป็นการแข่งขันกับกิจการของบริษัท

  5.4 ความโปร่งใสในการสรรหากรรมการและผู้บริหาร

  คณะกรรมการบริษัทได้จัดให้มีกระบวนการในการสรรหาและคัดเลือกกรรมการและผู้บริหารของบริษัทอย่างโปร่งใส
  โดยสามารถดูรายละเอียดได้ในหัวข้อ “การสรรหากรรมการและผู้บริหาร”

  5.5 ผลการดำเนินงานของคณะกรรมการในปีที่ผ่านมา

การกำหนดนโยบายและทิศทางการดำเนินธุรกิจ

วิสัยทัศน์

  คณะกรรมการบริษัทได้มีการกำหนดวิสัยทัศน์ในการดำเนินธุรกิจของบริษัท
  เพื่อกำหนดทิศทางในการดำเนินธุรกิจและทำให้ทุกคนในองค์กรมีการรวมพลังมุ่งไปในทิศทางเดียวกันอย่างมีเป้าหมาย

  นโยบายการกำกับดูแลกิจการ

  คณะกรรมการบริษัทได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
  ขีดความสามารถในการแข่งขันของกิจการ และความเชื่อมั่นให้แก่ผู้ถือหุ้น ผู้ลงทุน
  และผู้เกี่ยวข้องทุกราย จึงได้จัดให้มีนโยบายเกี่ยวกับการกำกับดูแลกิจการที่ดีที่เป็นลายลักษณ์อักษร
  ตั้งแต่ปี 2548 ที่ให้ความสำคัญต่อระบบการควบคุม และการตรวจสอบภายใน
  กำกับดูแลฝ่ายบริหารให้ดำเนินงานตามนโยบายอย่างมีประสิทธิภาพ
  เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ
  โดยมีคณะกรรมการกำกับดูแลกิจการคอยสอดส่องดูแลให้พนักงานได้ถือปฏิบัติอย่างเคร่งครัด
  ซึ่งคณะกรรมการได้มีการทบทวนนโยบายดังกล่าวเป็นประจำทุกปี โดยในปี 2550
  ได้มีการแก้ไขปรับปรุงเมื่อวันที่ 26 กุมภาพันธ์ 2550 และแก้ไขครั้งล่าสุดเมื่อวันที่ 27 กุมภาพันธ์
  2551 ที่ประชุมคณะกรรมการบริษัทได้อนุมัตินโยบายการกำกับดูแลกิจการฉบับแก้ไขปรับปรุงใหม่
  ที่ปรับปรุงให้สอดคล้องกับหลักการกำกับดูแลกิจการที่ดีสำหรับบริษัทจดทะเบียน ปี 2549
  ของตลาดหลักทรัพย์ฯ

 จริยธรรมธุรกิจ

  บริษัทได้มีการดำเนินธุรกิจและบริหารงานอย่างมีจรรยาบรรณ
  โดยคณะกรรมการบริษัทได้จัดให้มีคู่มือจริยธรรมธุรกิจ สำหรับกรรมการ ผู้บริหาร
  และพนักงานของบริษัท ได้ยึดถือเป็นแนวปฏิบัติในการทำงานด้วยความซื่อสัตย์ สุจริต
  และเป็นไปอย่างมีมาตรฐาน คุณภาพ คุณธรรม
  รวมทั้งครอบคลุมในเรื่องของการดูแลผู้มีส่วนได้เสียกลุ่มต่างๆ รายการระหว่างกัน
  การปฏิบัติตามกฎหมาย การดูแลทรัพย์สิน และการป้องกันความขัดแย้งทางผลประโยชน์
  โดยกรรมการ ผู้บริหาร
  และพนักงานของบริษัททุกคนมีหน้าที่ต้องปฏิบัติตามจริยธรรมธุรกิจอย่างเคร่งครัด
  ซึ่งได้มีการทบทวนจริยธรรมธุรกิจเป็นประจำทุกปี โดยในปี 2550 ได้มีการแก้ไขปรับปรุงเมื่อวันที่
  26 กุมภาพันธ์ 2550 และแก้ไขครั้งล่าสุดเมื่อวันที่ 27 กุมภาพันธ์ 2551
  เพื่อให้สอดคล้องกับการแก้ไขนโยบายการกำกับดูแลกิจการของบริษัท

  ทั้งนี้ บริษัทได้เผยแพร่วิสัยทัศน์ รวมทั้งนโยบายการกำกับดูแลกิจการและจริยธรรมธุรกิจ
  ไว้บนเว็บไซต์ของบริษัท (www.i-mobilephone.com)
  โดยได้มอบหมายให้คณะกรรมการกำกับดูแลกิจการทำหน้าที่สอดส่องดูแลให้กรรมการ ผู้บริหาร
  และพนักงานได้ยึดถือปฏิบัติอย่างเคร่งครัด

ภาวะผู้นำและวิสัยทัศน์

  คณะกรรมการบริษัทได้มีส่วนในการกำหนดและให้ความเห็นชอบ วิสัยทัศน์ กลยุทธ์ เป้าหมาย
  แผนธุรกิจ และงบประมาณของบริษัท
  ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
  และงบประมาณที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย
  ไม่แสวงหาผลประโยชน์แก่ตนเองหรือแก่ผู้หนึ่งผู้ใด ไม่ดำเนินการใดๆ
  ที่เป็นการขัดแย้งหรือแข่งขันกับผลประโยชน์ของบริษัท และบริษัทในเครือ โดยยึดหลักจริยธรรมที่ดี
  ปฏิบัติหน้าที่ด้วยความซื่อสัตย์สุจริต
  ทั้งนี้ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
  ตลอดจนกฎหมาย หลักเกณฑ์ ข้อบังคับของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (กลต.)

  คณะกรรมการบริษัทได้จัดให้มีระบบการควบคุมภายใน
  การตรวจสอบภายในและมาตรการบริหารความเสี่ยงที่มีประสิทธิผล
  รวมทั้งมีการติดตามการดำเนินการในเรื่องดังกล่าวโดยคณะกรรมการตรวจสอบ
  และรายงานอย่างสม่ำเสมอในที่ประชุมคณะกรรมการบริษัท

การแต่งตั้งคณะอนุกรรมการ

เพื่อกำกับดูแลให้ฝ่ายจัดการบริหารกิจการให้เป็นไปตามนโยบายที่กำหนดไว้อย่างมีประสิทธิภาพ คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท และช่วยแบ่งเบาภาระของคณะกรรมการบริษัทในการตรวจสอบหรือพิจารณาเรื่องต่างๆ ที่สำคัญต่อบริษัท โดยคณะอนุกรรมการของบริษัทมีทั้งหมด 5 คณะ ดังนี้

  - คณะกรรมการตรวจสอบ

  - คณะกรรมการบริหาร

  - คณะกรรมการกำกับดูแลกิจการ

-   คณะกรรมการสรรหาและกำหนดค่าตอบแทน

-   คณะกรรมการบริหารความเสี่ยง

  สำหรับรายละเอียดบทบาท ภาระหน้าที่ ความรับผิดชอบ
  และองค์ประกอบของแต่ละคณะได้แสดงไว้ในหัวข้อ “โครงสร้างการจัดการ” นอกจากนั้น
  คณะกรรมการยังได้กำหนดให้มีกฎบัตรของคณะอนุกรรมการต่างๆ
  และเผยแพร่ไว้ในเว็บไซต์ของบริษัท (www.i-mobilephone.com)

การประชุมคณะกรรมการ และคณะอนุกรรมการ

1) คณะกรรมการบริษัท

  คณะกรรมการบริษัทมีกำหนดการประชุมประจำไตรมาสและมีการประชุมพิเศษเพิ่มเติมตามความจำเป็น
  โดยหน่วยงานเลขานุการบริษัทได้จัดส่งกำหนดการประชุมเป็นการล่วงหน้า
  และแจ้งให้กรรมการแต่ละท่านทราบกำหนดการดังกล่าว
  เพื่อให้กรรมการสามารถจัดเวลาในการเข้าร่วมประชุมได้
  ซึ่งในหนังสือเชิญประชุมมีการกำหนดวาระการประชุมชัดเจน
  และมีวาระพิจารณาติดตามผลการดำเนินงานเป็นประจำ
  หน่วยงานเลขานุการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
  เพื่อให้คณะกรรมการได้มีเวลาศึกษาข้อมูลก่อนเข้าร่วมประชุม
  ปกติการประชุมแต่ละครั้งจะใช้เวลาประมาณ 2 ชั่วโมง โดยในปี 2550 ที่ผ่านมา
  คณะกรรมการบริษัทมีการประชุมทั้งสิ้น 7 ครั้ง
  โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

+-------------------------+-------+------+----------------------------+
| รายชื่อ                   | วา    | กา   | สรุปสาระสำคัญที่พิจารณา         |
|                         | ระการ | รเข้า |                            |
|                         | ดำรงต | ร่วมป |                            |
|                         | ำแหน่ง | ระชุม |                            |
|                         |       |      |                            |
|                         | (ปี-   | (    |                            |
|                         | เดือน) | ครั้ง) |                            |
+=========================+=======+======+============================+
| 1. ศาสตราจารย์ศุภชัย       | 4/3   | 6/7  | - พิจารณาอนุมัติงบการเงินประจำปี |
| พิศิษฐวานิช                |       | ^(*) | 2549 และรายไตรมาสสำหรับปี    |
|                         | 4/3   |      | 2550                       |
| 2. นายรังสิน สืบแสง        |       | 7/7  |                            |
|                         | 4/3   |      | -                          |
| 3. ดร. โชติวิทย์ ชยวัฒนางกูร |       | 6/7  | พิจารณาการประเมินความเพียงพอข |
|                         | 4/3   | ^(*) | องระบบการควบคุมภายในของบริษัท |
| 4. นายคันธิศ อรัณยกานนท์    |       |      |                            |
|                         | 4/3   | 7/7  | -                          |
| 5. นายเจริญรัฐ วิไลลักษณ์    |       |      | พิจ                         |
|                         | 4/3   | 7/7  | ารณาปรับโครงสร้างธุรกิจของบริษัท |
| 6. นายวัฒน์ชัย วิไลลักษณ์     |       |      |                            |
|                         | 4/3   | 7/7  | -                          |
| 7. นายธนานันท์ วิไลลักษณ์    |       |      | พิจารณาการเปิดเผยข้อมูลของ     |
|                         | 4/3   | 5/7  | บริษัทในส่วนของรายการที่เกี่ยวโยง |
| 8. นายจง ดิลกสมบัติ        |       | ^(*) | หรือรายการที่อา               |
|                         | 1/8   |      | จมีความขัดแย้งทางผลประโยชน์ในปี |
| 9. ดาโต๊ะลิม เคง กวน      |       | 7/7  | 2550 มีความครบถ้วน ถูกต้อง     |
|                         | 1/8   |      |                            |
| 10.ไออาร์ พราบาฮาร์       |       | 6/7  | -                          |
| เอ็น.เค. สิงกัม            | 1/8   | ^(*) | พิจ                         |
|                         |       |      | ารณาอนุมัติแผนธุรกิจและงบประมาณ |
| 11. ดาโต๊ะยูโซฟ์ อานัว บิน   |       | 7/7  | ประจำปี 2551                |
| ยาคอบ                   |       |      |                            |
|                         |       | 5/7  | -                          |
|                         |       | ^(*) | พิจารณาอนุมัติหลักเกณฑ์ในการปร   |
|                         |       |      | ะเมินตนเองของคณะกรรมการบริษัท |
|                         |       |      | ประจำปี 2550                |
|                         |       |      | และพิจารณาผลการประเมิน       |
|                         |       |      |                            |
|                         |       |      | -                          |
|                         |       |      | พิจารณาเรื่องเกี่ยวกับว          |
|                         |       |      | าระการประชุมสามัญผู้ถือหุ้นประจำปี |
|                         |       |      | 2550                       |
|                         |       |      | ก่อนนำเสนอต่อที่ประชุมสามัญผู้ถือหุ้น |
|                         |       |      |                            |
|                         |       |      | -                          |
|                         |       |      | พิจารณาแต                   |
|                         |       |      | ่งตั้งกรรมการบริษัทและอนุกรรมการ |
|                         |       |      | แท                         |
|                         |       |      | นกรรมการที่ถึงกำหนดออกตามวาระ |
|                         |       |      | และกรณีอื่นๆ                  |
|                         |       |      | รวมทั้งพิจารณาค่าตอบแทนขอ      |
|                         |       |      | งคณะกรรมการและคณะอนุกรรมการ |
|                         |       |      | ประจำปี 2550                |
|                         |       |      | เพื่อนำเสนอให้ที่ประชุมผู้ถือหุ้นอนุมัติ |
|                         |       |      |                            |
|                         |       |      | -                          |
|                         |       |      | พิจารณาแก้ไข                 |
|                         |       |      | นโยบายการจ่ายเงินปันผลของบริษัท |
|                         |       |      | และบริษัทย่อย                 |
|                         |       |      | รวมทั้งอนุมัต                  |
|                         |       |      | ิจ่ายเงินปันผลระหว่างกาลของบริษัท |
|                         |       |      | สำหรับผลก                   |
|                         |       |      | ารดำเนินงานงวดหกเดือนแรกของปี |
|                         |       |      | 2550                       |
|                         |       |      |                            |
|                         |       |      | -                          |
|                         |       |      | พิจารณา                     |
|                         |       |      | แผนการจ่ายเงินปันผลของบริษัทย่อย |
|                         |       |      | สำหรับผลการดำเนินงานปี 2549   |
|                         |       |      |                            |
|                         |       |      | -                          |
|                         |       |      | พิจารณาอน                   |
|                         |       |      | ุมัติปิดบริษัทย่อยที่ไม่ได้ดำเนินกิจการ |
|                         |       |      |                            |
|                         |       |      | -                          |
|                         |       |      | พิจารณา                     |
|                         |       |      | อนุมัติอัตราการขึ้นเงินเดือนประจำปี |
|                         |       |      | 2551 และโบนัสประจำปี 2550    |
|                         |       |      |                            |
|                         |       |      | -                          |
|                         |       |      | พิจารณาการทำ                |
|                         |       |      | ประกันความรับผิดชอบของกรรมการ |
|                         |       |      | และเจ้าหน้าที่ของบริษัทประจำปี    |
|                         |       |      |                            |
|                         |       |      | -พิจารณาอนุมัต                |
|                         |       |      | ิปรับปรุงแก้ไขนโยบายการกำกับดูแล |
|                         |       |      | กิจการและจริยธรรมธุรกิจของบริษัท |
|                         |       |      |                            |
|                         |       |      | -รับร                       |
|                         |       |      | องความถูกต้องของการเปิดเผยข้อม |
|                         |       |      | ูลในแบบแสดงรายการข้อมูลประจำปี |
|                         |       |      | (แบบ 56-1)                 |
|                         |       |      |                            |
|                         |       |      | -                          |
|                         |       |      | พิจารณาอนุมัติแนวทางในการดำเนิน |
|                         |       |      | การเพื่อติดตามหนี้จากกิจการร่วมค้า |
|                         |       |      | ไทย- โมบาย                 |
|                         |       |      |                            |
|                         |       |      | -พิจารณาอนุม                 |
|                         |       |      | ัติกฎบัตรของคณะอนุกรรมการทุกคณะ |
+-------------------------+-------+------+----------------------------+

  หมายเหตุ ^(*) มีภารกิจในต่างประเทศ

  ทั้งนี้ได้มีการจดบันทึกการประชุมเป็นลายลักษณ์อักษร
  จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

2) คณะกรรมการตรวจสอบ

  ในปี 2550 คณะกรรมการตรวจสอบ มีการประชุมทั้งสิ้น 5 ครั้ง เพื่อพิจารณาเรื่องต่างๆ
  สรุปได้ดังนี้

+--------------------------+------+-----------------------------------+
| รายชื่อคณะกรรมการ          | กา   | สรุปสาระสำคัญที่พิจารณา                |
|                          | รเข้า |                                   |
|                          | ร่วมป |                                   |
|                          | ระชุม |                                   |
|                          |      |                                   |
|                          | (    |                                   |
|                          | ครั้ง) |                                   |
+==========================+======+===================================+
| 1. นายรังสิน สืบแสง         | 5/5  | - สอบทานงบการเงินประจำปี 2549       |
|                          |      | และรายไตรมาสสำหรับปี 2550           |
| 2. ดร. โชติวิทย์ ชยวัฒนางกูร  | 5/5  |                                   |
|                          |      | -                                 |
| 3. นายคันธิศ อรัณยกานนท์     | 5/5  | พิจา                               |
|                          |      | รณาร่วมกับผู้สอบบัญชีถึงปัญหาหรือข้อจำกัดที่เก |
|                          |      | ิดขึ้นจากการตรวจสอบและสอบทานงบการเงิน |
|                          |      | รวมทั้งข้อเสนอแนะจากผู้สอบบัญชีทุกไตรมาส  |
|                          |      |                                   |
|                          |      | -                                 |
|                          |      | พิจารณาร่วมกับผู้ตรวจสอบภายในถึงปัญหา    |
|                          |      | หรือข้อจำกัดที่เกิดขึ้นในระหว่างการตรวจสอบ |
|                          |      | และสอบทานรายงานก                  |
|                          |      | ารปฏิบัติงานของผู้ตรวจสอบภายในทุกไตรมาส |
|                          |      |                                   |
|                          |      | -                                 |
|                          |      | สอบทานและให้ความเห็นต่อแผนก          |
|                          |      | ารตรวจสอบประจำปีของฝ่ายตรวจสอบภายใน |
|                          |      | และการประ                         |
|                          |      | เมินผลการตรวจสอบร่วมกับผู้ตรวจสอบภายใน |
|                          |      |                                   |
|                          |      | - สอบทาน ให้ความเห็น                |
|                          |      | และดูแลให้มีการเปิดเผย                |
|                          |      | ข้อมูลของบริษัทในส่วนของรายการที่เกี่ยวโยง |
|                          |      | หรือรา                             |
|                          |      | ยการที่อาจมีความขัดแย้งทางผลประโยชน์ในปี |
|                          |      | 2550 มีความครบถ้วน ถูกต้อง            |
|                          |      |                                   |
|                          |      | -                                 |
|                          |      | พิจารณ                             |
|                          |      | าคัดเลือกและเสนอแต่งตั้งผู้สอบบัญชีของบริษัท |
|                          |      | รวมถึงพิจารณาค่าผู้สอบบัญชี ประจำปี 2550  |
|                          |      |                                   |
|                          |      | -                                 |
|                          |      | สอบทานการประเมินความ               |
|                          |      | เพียงพอของระบบการควบคุมภายในของบริษัท |
|                          |      | เพื่อนำเสนอให้คณะกรรมการพิจารณา       |
|                          |      |                                   |
|                          |      | -   สอบทานกฎบัตร                   |
|                          |      |     นโยบายแ                       |
|                          |      | ละคู่มือการปฏิบัติงานของฝ่ายตรวจสอบภายใน |
|                          |      |                                   |
|                          |      | -                                 |
|                          |      |   ทำการประเมินผลตนเองเกี่ยวกับการปฏิบัต |
|                          |      | ิหน้าที่และความรับผิดชอบตามที่ได้รับมอบหมาย |
|                          |      |                                   |
|                          |      | -   สอบทานแบบแสดงรายการข้อมูลประจำปี |
|                          |      |     (แบบ 56-1) และรายงานประจำปี    |
|                          |      |     (แบบ 56-2)                    |
|                          |      |                                   |
|                          |      | -                                 |
|                          |      |    ทบทวนกฎบัตรของคณะกรรมการตรวจสอบ |
|                          |      |                                   |
|                          |      | - จัดทำรายงานการปฏิบัติหน้าที่ในปีที่ผ่านมา  |
|                          |      | เสนอ ต่อคณะกรรมการ และผู้ถือหุ้น        |
+--------------------------+------+-----------------------------------+

  คณะกรรมการตรวจสอบได้ปฏิบัติงานตามบทบาท
  หน้าที่และความรับผิดชอบที่ได้รับมอบหมายจากคณะกรรมการบริษัท
  และมีการรายงานต่อคณะกรรมการบริษัทเป็นประจำ
  จากการปฏิบัติหน้าที่ข้างต้นคณะกรรมการตรวจสอบมีความเห็นว่า
  บริษัทมีการจัดทำรายงานทางการเงินเป็นไปตามมาตรฐานการบัญชีที่รับรองทั่วไปและมีการเปิดเผยข้อมูลอย่างเพียงพอ
  มีการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย และกฎหมายอื่นที่เกี่ยวข้องกับธุรกิจของบริษัท
  มีระบบการกำกับดูแลกิจการที่ดี
  และมีระบบการควบคุมภายในและการบริหารความเสี่ยงที่เหมาะสมเพียงพอ
  ไม่มีข้อบกพร่องที่เป็นสาระสำคัญ

3) คณะกรรมการบริหาร 

  ในปี 2550 คณะกรรมการบริหารมีการประชุมทั้งสิ้น 5 ครั้ง เพื่อพิจารณาเรื่องต่างๆ สรุปได้ดังนี้

+---------------------------+------+-----------------------------------+
| รายชื่อคณะกรรมการ           | กา   | สรุปสาระสำคัญที่พิจารณา                |
|                           | รเข้า |                                   |
|                           | ร่วมป |                                   |
|                           | ระชุม |                                   |
|                           |      |                                   |
|                           | (    |                                   |
|                           | ครั้ง) |                                   |
+===========================+======+===================================+
| 1. นายวัฒน์ชัย วิไลลักษณ์       | 5/5  | -   ติดตามผลการดำเนินงา             |
|                           |      | นของบริษัทให้เป็นไปตามแผนธุรกิจที่กำหนดไว้ |
| 2. นายธนานันท์ วิไลลักษณ์      | 5/5  |     และพิจารณาแผนการปรับปร          |
|                           |      | ุงธุรกิจกรณีที่ไม่สามารถปฏิบัติตามแผนที่กำหนด |
| 3. นายจง ดิลกสมบัติ          | 5/5  |                                   |
|                           |      | -   พิจารณาปรับปรุงแผนธุรกิจประจำปี     |
|                           |      |     ให้สอดคล้องกับสภาพการแข่งขัน       |
|                           |      |                                   |
|                           |      | -   พิจารณาแผนการลงทุน              |
|                           |      |     เพื่อเสนอให้คณะกรรมการบริษัทพิจารณา |
|                           |      |                                   |
|                           |      | -   พิจารณาอัตราการขึ้นเงินเดือนประจำปี  |
|                           |      |     2551 และการกำหนดโบนัสประจำปี    |
|                           |      |     2550 สำหรับพนักงาน ผู้บริหาร       |
|                           |      |     ของบริษัท                       |
|                           |      |     เพื่อเสนอให้คณะก                 |
|                           |      | รรมการสรรหาและกำหนดค่าตอบแทนพิจารณา |
|                           |      |                                   |
|                           |      | -   กำหนดกลยุทธ์ แผนธุรกิจ            |
|                           |      |     และงบประมาณประจำปี 2551        |
|                           |      |     เพื่อเสนอให้คณะกรรมการบริษัทพิจารณา |
|                           |      |                                   |
|                           |      | -                                 |
|                           |      | พิจารณา                            |
|                           |      | เรื่องที่เกี่ยวกับการบริหารงานทั่วไปของบริษัท |
|                           |      |                                   |
|                           |      | -   ทบทวนกฎบัตรของคณะกรรมการบริหาร  |
|                           |      |                                   |
|                           |      | -                                 |
|                           |      |    จัดทำรายงานการปฏิบัติหน้าที่ในปีที่ผ่านมา |
|                           |      |     เสนอต่อคณะกรรมการ และผู้ถือหุ้น     |
+---------------------------+------+-----------------------------------+

  คณะกรรมการบริหาร ได้ปฏิบัติงานตามบทบาท
  หน้าที่และความรับผิดชอบที่ได้รับมอบหมายจากคณะกรรมการบริษัท
  และมีการรายงานต่อคณะกรรมการบริษัทเป็นประจำ
  โดยคณะกรรมการบริหารมีความมุ่งมั่นที่จะปฏิบัติหน้าที่ด้วยความซื่อสัตย์สุจริต ระมัดระวัง รอบคอบ
  เต็มความสามารถ โดยคำนึงถึงประโยชน์สูงสุดของบริษัท
  และความเป็นธรรมต่อผู้ถือหุ้นและผู้มีส่วนได้เสียทุกฝ่าย
  รวมทั้งดูแลให้บริษัทมีระบบงานที่ดำเนินไปในลักษณะที่ถูกต้องตามกฎหมายและมีจริยธรรม
  ทั้งนี้เพื่อให้บรรลุเป้าหมายในการสร้างความมั่นคง
  และการเติบโตอย่างต่อเนื่องและยั่งยืนให้กับบริษัท

4) คณะกรรมการกำกับดูแลกิจการ 

  ในปี 2550 คณะกรรมการกำกับดูแลกิจการ มีการประชุมทั้งสิ้น 2 ครั้ง เพื่อพิจารณาเรื่องต่างๆ
  สรุปได้ดังนี้

+--------------------------+------+-----------------------------------+
| รายชื่อคณะกรรมการ          | กา   | สรุปสาระสำคัญที่พิจารณา                |
|                          | รเข้า |                                   |
|                          | ร่วมป |                                   |
|                          | ระชุม |                                   |
|                          |      |                                   |
|                          | (    |                                   |
|                          | ครั้ง) |                                   |
+==========================+======+===================================+
| 1. นายคันธิศ อรัณยกานนท์     | 2/2  | -                                 |
|                          |      | พิจารณาผลการประ                    |
| 2. นายจง ดิลกสมบัติ         | 2/2  | เมินคุณภาพการจัดประชุมสามัญผู้ถือหุ้นประจำปี |
|                          |      | 2550                              |
| 3. นายศิริชัย รัศมีจันทร์       | 2/2  | ซึ่งจัดโดยสำนักงานคณ                  |
|                          |      | ะกรรมการกำกับหลักทรัพย์และตลาดหลักทรัพย์ |
|                          |      | เพื่อให้ข้อเสนอแนะในการปรับปรุงแก้ไข     |
|                          |      |                                   |
|                          |      | -   พิจารณาผลการประเมินต            |
|                          |      | นเองเกี่ยวกับการกำกับดูแลกิจการที่ดีประจำปี |
|                          |      |     2550                          |
|                          |      |     เพื่อให้ข้อเสนอแนะในกา            |
|                          |      | รปรับปรุงแก้ไขการกำกับดูแลกิจการของบริษัท |
|                          |      |                                   |
|                          |      | -                                 |
|                          |      | ทบทวนและแก้ไขนโยบายการกำกับดูแลกิจการ |
|                          |      |     และจริยธรรมธุรกิจของบริษัท         |
|                          |      |     เพื่อให้เป็นปัจจุบัน                 |
|                          |      |                                   |
|                          |      |  และสอดคล้องกับหลักการกำกับดูแลกิจการที่ดี |
|                          |      |                                   |
|                          |      | -   ทบทวนหลักเกณฑ์การป              |
|                          |      | ระเมินตนเองของคณะกรรมการบริษัทประจำปี |
|                          |      |     2550                          |
|                          |      |     ให้สอดคล้องกับหลักการ             |
|                          |      | กำกับดูแลกิจการฉบับใหม่ของตลาดหลักทรัพย์ฯ |
|                          |      |                                   |
|                          |      | -   วิเคราะห                       |
|                          |      | ์ผลการประเมินตนเองของคณะกรรมการบริษัท |
|                          |      |     เพื่อแสดงความเ                  |
|                          |      | ห็นก่อนนำเสนอต่อที่ประชุมคณะกรรมการบริษัท |
|                          |      |                                   |
|                          |      | -   ส                             |
|                          |      | อบทานรายงานการกำกับดูแลกิจการของบริษัท |
|                          |      |     ที่เปิดเผยในรายงานประจำปี         |
|                          |      |                                   |
|                          |      | -   ทบทวนกฎบัตรของคณะอนุกรรมการต่างๆ |
|                          |      |                                   |
|                          |      | - จัดทำรายงานการปฏิบัติหน้าที่ในปีที่ผ่านมา  |
|                          |      | เสนอต่อคณะกรรมการ และผู้ถือหุ้น         |
+--------------------------+------+-----------------------------------+

คณะกรรมการกำกับดูแลกิจการ ได้ปฏิบัติงานตามบทบาท หน้าที่และความรับผิดชอบที่ได้รับมอบหมายจากคณะกรรมการบริษัท จากการปฏิบัติหน้าที่ข้างต้น คณะกรรมการกำกับดูแลกิจการมีความเห็นว่า บริษัทให้ความสำคัญ และยึดมั่นในการดำเนินธุรกิจอย่างถูกต้อง และโปร่งใส ซึ่งเป็นการเสริมสร้างความแข็งแกร่ง และการเติบโตทางธุรกิจของบริษัทอย่างมั่นคงในระยะยาว มีการปฏิบัติตามหลักการกำกับดูแลกิจการที่ดี และมีการทบทวนนโยบายและแนวทางการปฏิบัติงานที่สำคัญของบริษัทให้เป็นไปตามหลักการกำกับดูแลกิจการที่ดีอย่างสม่ำเสมอ และเป็นไปตามข้อกำหนดตลาดหลักทรัพย์แห่งประเทศไทย 

5) คณะกรรมการสรรหาและกำหนดค่าตอบแทน 

  ในปี 2550 คณะกรรมการสรรหาและกำหนดค่าตอบแทนมีการประชุมทั้งสิ้น 2 ครั้ง
  เพื่อพิจารณาเรื่องต่างๆ สรุปได้ดังนี้

+---------------------------+-------+----------------------------------+
| รายชื่อคณะกรรมการ           | การเ  | สรุปสาระสำคัญที่พิจารณา               |
|                           | ข้าร่วม |                                  |
|                           | ประชุม |                                  |
|                           |       |                                  |
|                           | (ครั้ง) |                                  |
+===========================+=======+==================================+
| 1. นายรังสิน สืบแสง          | 2/2   | - สรรหา คัดเลือก                   |
|                           |       | และ                              |
| 2. ดร. โชติวิทย์ ชยวัฒนางกูร   | 2/2   | เสนอบุคคลเข้าดำรงตำแหน่งกรรมการบริษัท |
|                           |       | และอนุกรรมการ                     |
| 3. นายจง ดิลกสมบัติ          | 2/2   | แทนกรรมการที่ออกตามวาระ และกรณีอื่นๆ  |
|                           |       | เพื่อเสนอให้คณะกรรมการ              |
| 4. ดาโต๊ะยูโซฟ์ อานัว บิน      | 1/1   | และ/หรือผู้ถือหุ้นพิจารณาแต่งตั้ง          |
| ยาคอบ*                    |       |                                  |
|                           |       | - พิจารณาค่าตอบแทนคณะกรรมการ       |
|                           |       | และคณะอนุกรรมการสำหรับปี 2550       |
|                           |       |                                  |
|                           |       | -   พิจารณาอัตราการขึ้นเงินเดือนประจำปี |
|                           |       |     2551 และกำหนดโบนัสประจำปี 2550 |
|                           |       |     สำหรับพนักงาน และผู้บริหารของบริษัท |
|                           |       |                                  |
|                           |       | -   ทบทวนกฎบัตรขอ                 |
|                           |       | งคณะกรรมการสรรหาและกำหนดค่าตอบแทน |
|                           |       |                                  |
|                           |       | -                                |
|                           |       |   จัดทำรายงานการปฏิบัติหน้าที่ในปีที่ผ่านมา |
|                           |       |     เสนอต่อคณะกรรมการ และผู้ถือหุ้น    |
+---------------------------+-------+----------------------------------+

  หมายเหตุ * ได้รับการแต่งตั้งเป็นกรรมการสรรหาและกำหนดค่าตอบแทน เมื่อวันที่ 14 มีนาคม
  2550

  คณะกรรมการสรรหาและกำหนดค่าตอบแทน ได้ปฏิบัติงานตามบทบาท
  หน้าที่และความรับผิดชอบที่ได้รับมอบหมายจากคณะกรรมการบริษัท
  จากการปฏิบัติหน้าที่ข้างต้นคณะกรรมการสรรหาและกำหนดค่าตอบแทนมีความเห็นว่า
  บริษัทมีความมุ่งมั่นที่จะสรรหา และคัดเลือกบุคคลเข้าดำรงตำแหน่งกรรมการบริษัท อนุกรรมการ
  และผู้บริหารระดับสูง รวมทั้งพิจารณาค่าตอบแทนโดยใช้หลักความเสมอภาค ยุติธรรมและโปร่งใส
  เพื่อให้สอดคล้องกับหลักการกำกับดูแลกิจการที่ดีที่ตลาดหลักทรัพย์แห่งประเทศไทยกำหนด
  และให้เป็นที่ยอมรับในระดับสากล

6) คณะกรรมการบริหารความเสี่ยง 

  ในปี 2550 คณะกรรมการบริหารความเสี่ยง มีการประชุมทั้งสิ้น 3 ครั้ง เพื่อพิจารณาเรื่องต่างๆ
  สรุปได้ดังนี้

+--------------------------+------+-----------------------------------+
| รายชื่อคณะกรรมการ          | กา   | สรุปสาระสำคัญที่พิจารณา                |
|                          | รเข้า |                                   |
|                          | ร่วมป |                                   |
|                          | ระชุม |                                   |
|                          |      |                                   |
|                          | (    |                                   |
|                          | ครั้ง) |                                   |
+==========================+======+===================================+
| 1. นายวัฒน์ชัย วิไลลักษณ์      | 3/3  | -                                 |
|                          |      |    ประเมินผลการบริหารความเสี่ยงประจำปี |
| 2. นายศิริชัย รัศมีจันทร์       | 3/3  |     2549                          |
|                          |      |                                   |
| 3. นายธนานันท์ วิไลลักษณ์     | 3/3  | -                                 |
|                          |      |   พิจารณาแผนการบริหารความเสี่ยงประจำปี |
| 4. นายจง ดิลกสมบัติ         | 3/3  |     2550                          |
|                          |      |                                   |
| 5. นายอดิเทพ นิศามณีวงศ์     | 3/3  | -   พิจารณารายงานการ               |
|                          |      | บริหารความเสี่ยงของทุกหน่วยงานเป็นประจำ |
| 6. นายธีระวุฒิ กรีพานิช       | 3/3  |     เพื่อให้มั่นใจว่าบ                  |
|                          |      | ริษัทมีการจัดการกับความเสี่ยงอย่างเหมาะสม |
|                          |      |     และมีคุณภาพตามแผน ที่กำหนด        |
|                          |      |                                   |
|                          |      | -   ทบท                           |
|                          |      | วนกฎบัตรของคณะกรรมการบริหารความเสี่ยง |
|                          |      |                                   |
|                          |      | - จัดทำรายงานการปฏิบัติหน้าที่ในปีที่ผ่านมา  |
|                          |      | เสนอ                              |
|                          |      |                                   |
|                          |      | ต่อคณะกรรมการ และผู้ถือหุ้น             |
+--------------------------+------+-----------------------------------+

  คณะกรรมการบริหารความเสี่ยง ได้ปฏิบัติงานตามบทบาท
  หน้าที่และความรับผิดชอบที่ได้รับมอบหมายจากคณะกรรมการบริษัท จากการปฏิบัติหน้าที่ข้างต้น
  คณะกรรมการบริหารความเสี่ยงมีความเห็นว่าบริษัทได้ดำเนินการตามนโยบายบริหารความเสี่ยงที่กำหนดอย่างต่อเนื่อง
  และเป็นไปอย่างมีประสิทธิภาพ นอกจากนี้ยังได้ปรับปรุงมาตรการต่างๆทุกครั้ง
  เมื่อมีปัจจัยเสี่ยงใหม่เข้ามาเกี่ยวข้องกับการดำเนินธุรกิจของบริษัท
  เพื่อยกระดับการกำกับดูแลกิจการของบริษัทให้เป็นไปตามมาตรฐานสากล
  และเป็นไปตามหลักการกำกับดูแลกิจการที่ดีที่ตลาดหลักทรัพย์แห่งประเทศไทยกำหนด

  5.6) ความขัดแย้งทางผลประโยชน์

  เพื่อป้องกันปัญหาความขัดแย้งทางผลประโยชน์
  บริษัทจึงได้กำหนดแนวทางปฏิบัติสำหรับกรรมการและพนักงาน
  เพื่อยึดถือเป็นแนวทางในการปฏิบัติงานดังนี้

1.  หลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัท

2.  กรณีที่กรรมการหรือพนักงานได้มีการทำรายการที่เกี่ยวโยงกับบริษัท
    บริษัทจะดำเนินการเสมือนกับบริษัทได้กระทำกับบุคคลภายนอก
    ซึ่งกรรมการหรือพนักงานผู้นั้นจะต้องไม่มีส่วนในการพิจารณาอนุมัติ

3.  ไม่ใช้โอกาสหรือข้อมูลที่ได้จากการเป็นกรรมการหรือพนักงานในการหาผลประโยชน์ส่วนตนและในเรื่องการทำธุรกิจที่แข่งขันกับบริษัท
    หรือทำธุรกิจที่เกี่ยวเนื่อง

4.  ไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัท
    หรือให้ข้อมูลภายในแก่บุคคลอื่น เพื่อประโยชน์ในการซื้อขายหุ้นของบริษัท

5.  ระหว่างที่ปฏิบัติงานให้บริษัท และหลังจากพ้นสภาพการปฏิบัติงานแล้ว
    พนักงานจะต้องไม่เปิดเผยข้อมูลที่ถือว่าเป็นความลับของบริษัท เพื่อประโยชน์แก่ผู้ใดทั้งสิ้น
    ไม่ว่าจะเป็นข้อมูลอิเล็คทรอนิกส์ ข้อมูลการเงิน การปฏิบัติงาน ข้อมูลธุรกิจ
    แผนงานในอนาคตของบริษัท เป็นต้น

  โดยหากมีรายการที่อาจมีความขัดแย้งทางผลประโยชน์เกิดขึ้น
  คณะกรรมการตรวจสอบจะพิจารณาและนำเสนอคณะกรรมการบริษัทเพื่อรับทราบถึงรายการที่มีความขัดแย้งทางผลประโยชน์
  รายการที่เกี่ยวโยงกัน
  ซึ่งคณะกรรมการบริษัทได้มีการพิจารณาความเหมาะสมอย่างรอบคอบทุกครั้ง
  รวมทั้งมีการปฏิบัติตามหลักเกณฑ์ของตลาดหลักทรัพย์ฯ
  โดยราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
  มูลค่ารายการ คู่สัญญา เหตุผลและความจำเป็นไว้ในรายงานประจำปี
  และแบบแสดงรายการข้อมูลประจำปี (แบบ 56-1) ตลอดจนในหมายเหตุประกอบงบการเงิน
  โดยการพิจารณารายการที่เกี่ยวโยงกัน
  กรรมการที่อาจมีความขัดแย้งทางผลประโยชน์จะไม่อยู่ในที่ประชุมเพื่อร่วมพิจารณาและออกเสียงลงมติ
  ทั้งนี้ รายการที่อาจมีความขัดแย้งทางผลประโยชน์ของบริษัทที่เกิดขึ้นในปี 2550
  ได้แสดงไว้ในเรื่อง “รายการระหว่างกัน”

  5.7 ระบบการควบคุมและการตรวจสอบภายใน

  ที่ประชุมคณะกรรมการครั้งที่ 1/2551 เมื่อวันที่ 27 กุมภาพันธ์ 2551
  โดยมีกรรมการตรวจสอบซึ่งเป็นกรรมการอิสระทั้งสามท่านเข้าร่วมประชุม
  ได้ประเมินระบบการควบคุมภายในโดยตรวจสอบเอกสารหลักฐานจากฝ่ายบริหาร
  รวมถึงแบบประเมินความเพียงพอของระบบการควบคุมภายในที่คณะกรรมการตรวจสอบและฝ่ายบริหารจัดทำขึ้น
  จากการประเมินระบบการควบคุมภายในของบริษัทในด้านต่างๆ คณะกรรมการบริษัทมีความเห็นว่า
  บริษัทมีระบบการควบคุมภายในที่เพียงพอและเหมาะสม สรุปได้ดังนี้

1)  องค์กรและสภาพแวดล้อม

  บริษัทมีระบบควบคุมเกี่ยวกับองค์กรและสภาพแวดล้อมอย่างพอเพียง
  โดยมีการจัดโครงสร้างองค์กร พร้อมกำหนดหน้าที่ความรับผิดชอบของแต่ละหน่วยงาน
  และอำนาจอนุมัติดำเนินการของผู้บริหารแต่ละระดับอย่างชัดเจน
  มีการกำหนดแผนการดำเนินธุรกิจที่ชัดเจนและวัดผลได้ไว้ล่วงหน้าทุกปี
  และมีการปรับปรุงให้สอดคล้องกับสภาพการแข่งขันทางธุรกิจเป็นประจำ
  คณะกรรมการได้จัดทำนโยบายการกำกับดูแลกิจการของบริษัทซึ่งครอบคลุมหลักการกำกับดูแลกิจการที่ดีของตลาดหลักทรัพย์แห่งประเทศไทย
  และจริยธรรมธุรกิจเพื่อให้พนักงานได้ถือปฏิบัติ

2)  การบริหารความเสี่ยง

  บริษัทได้แต่งตั้งคณะกรรมการบริหารความเสี่ยงเพื่อบริหารความเสี่ยงของบริษัท
  โดยมีการประเมินปัจจัยความเสี่ยงซึ่งอาจ
  ส่งผลกระทบต่อการดำเนินธุรกิจและเป้าหมายของบริษัทที่เกี่ยวข้อง
  รวมถึงการกำหนดมาตรการในการบรรเทาความเสี่ยงดังกล่าวในแผนงานประจำปี
  รวมทั้งจัดให้มีกระบวนการติดตามการบริหารความเสี่ยง
  นอกจากนี้ยังได้ปรับปรุงมาตรการต่างๆทุกครั้งเมื่อมีปัจจัยเสี่ยงใหม่เข้ามาเกี่ยวข้องกับการดำเนินธุรกิจของบริษัท

3)  การควบคุมการปฏิบัติงานของฝ่ายบริหาร

  บริษัทมีมาตรการในการควบคุมการปฏิบัติหน้าที่ของฝ่ายบริหารอย่างพอเพียง
  โดยได้แต่งตั้งคณะกรรมการ และคณะอนุกรรมการต่างๆ เพื่อบริหารงานของบริษัท
  ภายใต้ขอบเขต หน้าที่และความรับผิดชอบที่ได้รับมอบหมายอย่างเคร่งครัดและเหมาะสม
  และมีการกำหนดขอบเขต อำนาจหน้าที่
  ตลอดจนอำนาจในการอนุมัติอย่างชัดเจนสำหรับผู้บริหารและผู้ปฏิบัติงานแต่ละระดับ
  มีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
  ผู้บริหารหรือผู้เกี่ยวข้องกับบุคคลดังกล่าวอย่างเพียงพอ
  โดยการทำรายการระหว่างกันจะต้องมีการนำเสนอให้คณะกรรมการตรวจสอบสอบทาน
  และให้ความเห็นก่อนดำเนินการ
  นอกจากนี้บริษัทได้จัดให้มีการประชุมประเมินผลการดำเนินงานของบริษัทและบริษัทย่อยเพื่อตรวจสอบประสิทธิภาพการดำเนินงานอย่างสม่ำเสมอ

4)  ระบบสารสนเทศและการสื่อสารข้อมูล

  บริษัทมีระบบจัดการข้อมูลที่เหมาะสม
  โดยมีข้อมูลอย่างเพียงพอเพื่อช่วยในการตัดสินใจของฝ่ายบริหาร
  โดยได้จัดตั้งศูนย์บริการสารสนเทศ (Data Center) ที่ได้มาตรฐาน ISO 27001:2005 หรือ
  ISMS เพื่อรวบรวมระบบงานด้านเทคโนโลยีสารสนเทศภายในบริษัทมาบริหารส่วนกลาง
  ซึ่งเป็นการบริหาร และการควบคุมงบประมาณอย่างมีประสิทธิภาพ
  ทั้งนี้บริษัทได้นำวิธีการปฏิบัติที่ได้รับการยอมรับด้านการบริหาร การบริการเทคโนโลยีสารสนเทศ
  หรือที่เรียกว่า ITIL (Information Technology Infrastructure Library)
  มาปรับปรุงวิธีการทำงานให้มีประสิทธิภาพมากขึ้น และยังได้จัดทำโครงการ Intelligent
  Data Center ซึ่งเป็นศูนย์รวบรวมข้อมูลที่ช่วยผู้บริหารในการติดตามและวิเคราะห์ข้อมูล
  รวมถึงการนำระบบการวางแผนการใช้ทรัพยากรองค์กร หรือ Enterprise Resource
  Planning (ERP) มาใช้ประมวลผลข้อมูลในองค์กร
  เพื่อเพิ่มประสิทธิภาพในการตัดสินใจของผู้บริหาร
  นอกจากนั้นบริษัทยังได้จัดทำระบบข้อมูลสารสนเทศด้านทรัพยากรบุคคล (HIRS) และ External
  Back up data รวมทั้งมีแผนงานในการจัดทำ Back up Site
  ของระบบสารสนเทศทั้งหมดของบริษัทอีกด้วย

5)  ระบบการติดตาม

  บริษัทมีการจัดประชุมคณะกรรมการอย่างสม่ำเสมอ
  เพื่อติดตามผลการดำเนินงานให้เป็นไปตามเป้าหมาย
  และปรับปรุงแผนการดำเนินธุรกิจอย่างต่อเนื่อง
  นอกจากนี้ยังมีการจัดทำรายงานผลการตรวจสอบภายในเสนอต่อคณะกรรมการตรวจสอบเป็นระยะตามแผนการตรวจสอบที่กำหนดไว้ล่วงหน้า

  5.8) การบริหารความเสี่ยง

  ในปี 2550 บริษัทได้กำหนดนโยบายในการบริหารความเสี่ยง
  เพื่อให้ทันต่อสถานการณ์การเปลี่ยนแปลงทางเศรษฐกิจและการเมือง
  ซึ่งนโยบายในการบริหารความเสี่ยงดังกล่าวได้รวมถึงมาตรการในการป้องกันและแก้ไขความเสี่ยง
  โดยคณะกรรมการบริหารความเสี่ยง (Risk Management Committee)
  คอยดูแลและติดตามความเสี่ยงตามแผนที่วางไว้
  โดยความร่วมมือและการประสานงานจากหน่วยงานต่างๆ ทั้งนี้โดยมีมาตรการบริหารความเสี่ยง
  ดังนี้

1.  กำหนดนโยบายบริหารความเสี่ยง ซึ่งประกอบด้วยการกำหนดนโยบาย วัตถุประสงค์
    ขอบเขตความรับผิดชอบ หลักเกณฑ์ และ แนวทางในการบริหารความเสี่ยง
    ให้สอดคล้องกับกลยุทธ์ เป้าหมาย และทิศทางในการดำเนินธุรกิจ
    ซึ่งบริษัทจะมีการทบทวนเป็นประจำทุกปี

2.  ระบุความเสี่ยงที่อาจมีผลกระทบต่อการบรรลุวัตถุประสงค์และเป้าหมาย
    โดยพิจารณาจากความเสี่ยงที่เกิดขึ้นทั้งจากปัจจัยภายนอกและปัจจัยภายใน เช่น
    สภาพธุรกิจและการแข่งขัน กฎหมาย เทคโนโลยี การเงิน ระบบข้อมูลสารสนเทศ
    และการบริหารทรัพยากรบุคคล

3.  ประเมินความเสี่ยง โดยการประเมินโอกาสและผลกระทบของความเสี่ยงที่จะเกิดขึ้นกับบริษัท
    และทำการจัดลำดับความสำคัญของความเสี่ยงที่มีผลกระทบต่อบริษัท
    เพื่อกำหนดวิธีการจัดการความเสี่ยงนั้นๆ

4.  จัดการความเสี่ยง โดยกำหนดวิธีการ
    และแผนในการจัดการความเสี่ยงที่มีความสำคัญตามที่ได้จัดลำดับไว้ในขั้นตอนการประเมินความเสี่ยง
    เพื่อลดโอกาสที่อาจเกิดขึ้น
    และผลกระทบของความเสี่ยงให้อยู่ในระดับที่บริษัทสามารถยอมรับได้

5.  ติดตามผลและรายงานการติดตามผล เพื่อให้มั่นใจว่ามีการจัดการความเสี่ยงอย่างเหมาะสม
    และมีคุณภาพ มีการรายงานการจัดการความเสี่ยงอย่างสม่ำเสมอ
    โดยคณะกรรมการได้มอบหมายให้คณะกรรมการบริหารความเสี่ยง
    คณะกรรมการตรวจสอบและหน่วยงานตรวจสอบภายใน ติดตาม
    และรายงานผลการปฏิบัติตามแผนของบริษัท เพื่อให้บรรลุวัตถุประสงค์ที่วางไว้

  มาตรการบริหารความเสี่ยงข้างต้นจะได้รับการติดตามและทบทวนการดำเนินงานโดยคณะกรรมการบริหารความเสี่ยง
  ซึ่งประกอบด้วยฝ่ายบริหารจากทุกหน่วยงานที่เกี่ยวข้อง โดยจะมีการจัดประชุมทุกไตรมาส
  เพื่อติดตามและทบทวนผลการดำเนินการจัดการความเสี่ยงดังกล่าว
  โดยหน่วยงานตรวจสอบภายในจะทำการติดตามและสอบทานการจัดการความเสี่ยงของแต่ละบริษัท
  หรือหน่วยงาน เพื่อให้บรรลุวัตถุประสงค์ตามที่บริษัทได้ตั้งไว้
  นอกจากการบริหารความเสี่ยงตามที่กล่าวข้างต้นแล้ว บริษัทยังได้จัดให้มีการฝึกอบรม สัมมนา
  รวมทั้งกำหนดมาตรการในการบริหารความเสี่ยง
  เข้าเป็นส่วนหนึ่งในการวัดประเมินผลงานของพนักงาน ทั้งในระดับปฏิบัติการและระดับบริหาร
  เพื่อเป็นการปลูกฝังจิตสำนึก การฝึกอบรมดังกล่าวจะเน้นในด้านแนวคิด
  และหลักปฏิบัติในการบริหารความเสี่ยงขององค์กร
  อันจะนำไปสู่การบรรลุเป้าหมายขององค์กรและผลตอบแทนแก่ผู้ถือหุ้นสืบไป

  5.9) การประเมินตนเองของกรรมการ

  คณะกรรมการ ได้จัดให้มีการประเมินตนเองของกรรมการเป็นประจำทุกปี
  เพื่อประเมินผลการปฏิบัติงานของคณะกรรมการบริษัท และเป็นการทบทวน
  ประมวลข้อคิดเห็นในประเด็นต่างๆ
  ที่เกี่ยวข้องกับการดำเนินงานของบริษัทและการปฏิบัติหน้าที่ของคณะกรรมการบริษัท
  อันจะก่อให้เกิดการพัฒนาในด้านการกำกับดูแลกิจการของบริษัท
  โดยจะนำผลการประเมินที่ได้ไปพิจารณาในที่ประชุมคณะกรรมการบริษัท
  โดยในการประเมินตนเองประจำปี 2550
  คณะกรรมการบริษัทได้ร่วมกันพิจารณาหลักเกณฑ์ในการประเมิน ในการประชุมคณะกรรมการบริษัท
  ครั้งที่ 7/2550 เมื่อวันที่ 14 ธันวาคม 2550
  โดยมีมติให้กำหนดหลักเกณฑ์ในการประเมินแบ่งออกเป็น 4 หัวข้อ ดังนี้

1.  โครงสร้างของคณะกรรมการ

2.  การกำหนดกลยุทธ์และทิศทางบริษัท

3.  การติดตามและประเมินผลงานฝ่ายจัดการ

4.  ความรับผิดชอบตามหน้าที่ของคณะกรรมการ

  สรุปผลการประเมินตนเองของคณะกรรมการทั้งคณะ ประจำปี 2550 ในภาพรวมทั้ง 4 หัวข้อ
  อยู่ในระดับ ดีเยี่ยม โดยมีคะแนนเฉลี่ยร้อยละ 94.87 สูงกว่าผลการประเมินประจำปี 2549
  ที่มีคะแนนเฉลี่ยร้อยละ 82.90 แสดงให้เห็นว่า
  คณะกรรมการของบริษัทได้มีการพัฒนาประสิทธิภาพการปฏิบัติงานอย่างต่อเนื่อง

  5.10) การพัฒนากรรมการและผู้บริหาร

  บริษัทกำหนดให้มีการปฐมนิเทศกรรมการใหม่ทุกครั้งที่มีการเปลี่ยนแปลงกรรมการ
  โดยจัดให้มีคู่มือกรรมการ เอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่
  รวมทั้งการจัดให้มีการแนะนำลักษณะของธุรกิจ และแนวทางการดำเนินธุรกิจของบริษัท
  เพื่อสร้างความรู้ความเข้าใจในธุรกิจและการดำเนินงานด้านต่างๆ ของบริษัท
  ตลอดจนนโยบายและแนวทางปฏิบัติในการกำกับดูแลกิจการของบริษัท
  นอกจากนั้นเพื่อพัฒนาความรู้ความสามารถในการปฏิบัติหน้าที่ของกรรมการ
  บริษัทยังได้สนับสนุนให้กรรมการได้เข้าร่วมสัมมนาในหลักสูตรต่างๆ
  ที่เกี่ยวข้องกับกรรมการของสมาคมส่งเสริมสถาบันกรรมการบริษัทไทย (IOD)
  โดยเฉพาะหลักสูตร Director Accreditation Program (DAP) หลักสูตร Director
  Certification Program (DCP) รวมทั้งหลักสูตรอื่นๆ ที่เกี่ยวข้องกับการเป็นกรรมการบริษัท
  ซึ่งกรรมการบริษัท 10 ท่าน จากกรรมการทั้งหมด 11 ท่าน ได้เข้ารับการอบรมหลักสูตร
  Director Accreditation Program (DAP) ส่วนกรรมการอีก 1 ท่านยังไม่ได้เข้าอบรม
  เนื่องจาก IOD ยังไม่ได้จัดการ อบรมหลักสูตรดังกล่าวเป็นภาษาอังกฤษ ในช่วงที่เข้ารับตำแหน่ง

  5.11) เลขานุการบริษัท

  บริษัทได้แต่งตั้งเลขานุการบริษัทซึ่งเป็นผู้มีคุณวุฒิและประสบการณ์ที่เหมาะสม
  เพื่อทำหน้าที่ให้คำแนะนำ ดูแล จัดการ
  และประสานงานสำหรับการประชุมคณะกรรมการและอนุกรรมการบริษัท การประชุมผู้ถือหุ้น
  รวมทั้งจัดทำรายงานการประชุม ตลอดจนดูแลและประสานงานให้มีการปฏิบัติตามมติคณะกรรมการ
  ผู้ถือหุ้น ข้อกำหนดทางด้านกฎหมาย กฎระเบียบที่เกี่ยวข้อง และนโยบายการกำกับดูแลกิจการที่ดี

9.5 การดูแลเรื่องการใช้ข้อมูลภายใน

บริษัทได้มีการกำกับดูแลในเรื่องการใช้ข้อมูลภายในที่เป็นความลับ
และมีสาระสำคัญที่ยังมิได้เปิดเผยต่อ สาธารณชน เพื่อมิให้บุคคลทั้งภายในและภายนอก
นำข้อมูลภายในของบริษัทไปใช้เพื่อประโยชน์ส่วนตน โดยการจำกัดจำนวนบุคคลที่จะทราบข้อมูล
ซึ่งได้มีการนำระบบการเข้ารหัสในการเข้าถึงข้อมูล และระบบไอที (IT System) มาใช้
เพื่อป้องกันการเข้าถึงข้อมูลของบริษัท จากบุคคลภายนอก
และการกำหนดระดับการเข้าถึงข้อมูลของบริษัทให้กับพนักงานระดับต่างๆ
ให้เหมาะสมกับความรับผิดชอบ และยังได้กำหนดไว้ในจริยธรรมธุรกิจ ห้ามมิให้ กรรมการ ผู้บริหาร
และพนักงาน นำข้อมูลภายในไปใช้เพื่อประโยชน์ส่วนตน
และหลีกเลี่ยงหรืองดการซื้อขายหลักทรัพย์ของกลุ่มบริษัทสามารถในช่วง 1
เดือนก่อนการเผยแพร่งบการเงินหรือข้อมูลที่สำคัญที่มีผลต่อราคาหลักทรัพย์ของบริษัท
และยังกำหนดให้กรรมการและผู้บริหารเปิดเผยข้อมูลเกี่ยวกับส่วนได้เสียของตนและผู้ที่เกี่ยวข้องให้คณะกรรมการบริษัททราบเมื่อมีการทำรายการที่เกี่ยวโยงกับบริษัท
โดยได้กำหนดแนวปฏิบัติไว้ในคู่มือจริยธรรมธุรกิจ ในเรื่องความขัดแย้งทางผลประโยชน์
และได้แจ้งแนวปฏิบัติดังกล่าวให้ทุกคนในองค์กรยึดถือปฏิบัติ

บริษัทได้ทำการแจ้งให้กรรมการและผู้บริหารของบริษัททราบเกี่ยวกับภาระหน้าที่การรายงานการถือครองหลักทรัพย์ของบริษัท
ทั้งของตนเอง คู่สมรส และบุตรที่ยังไม่บรรลุนิติภาวะ
ในกรณีที่มีการเปลี่ยนแปลงการถือหลักทรัพย์อันเนื่องมาจากการซื้อ ขาย โอน
หรือรับโอนหลักทรัพย์ภายใน 3 วันทำการนับแต่วันที่มีการซื้อ ขาย โอน หรือรับโอนหลักทรัพย์
และบทกำหนดโทษตามมาตรา 59 ตามพระราชบัญญัติหลักทรัพย์และตลาดหลักทรัพย์ พ.ศ. 2535
ทั้งนี้กรรมการและผู้บริหารจะต้องแจ้งข้อมูลดังกล่าวให้หน่วยงานเลขานุการบริษัททราบ
โดยหน่วยงานเลขานุการบริษัทจะเป็นผู้ประสานงานในการจัดส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
(กลต.)
และรวบรวมข้อมูลการถือครองหลักทรัพย์ของกรรมการและผู้บริหารรายงานให้ที่ประชุมคณะกรรมการบริษัททราบทุกครั้ง
รวมทั้งเผยแพร่ข้อมูลดังกล่าวไว้ในเว็บไซต์ของบริษัท

นอกจากนี้ บริษัทได้จัดตั้งคณะกรรมการกำกับดูแลกิจการ
เพื่อทำหน้าที่ติดตามดูแลการปฏิบัติให้เป็นไปตามระเบียบข้อบังคับอย่างต่อเนื่องและเหมาะสม

9.6 บุคลากร

บริษัท และบริษัทย่อย มีจำนวนพนักงานในช่วง 3 ปีที่ผ่านมา แบ่งตามสายงานหลักดังนี้

+--------------------------+---------------+-------------+-----------+
| สายงานหลัก                | จำนวนพนักงาน   |             |           |
|                          | (คน)          |             |           |
+--------------------------+---------------+-------------+-----------+
|                          | ปี 2548        | ปี 2549      | ปี 2550    |
+--------------------------+---------------+-------------+-----------+
| 1. สายธุรกิจโทรศัพท์เคลื่อนที่   | 888           | 851         | 882       |
+--------------------------+---------------+-------------+-----------+
| 2. สายธุรกิจมัลติมีเดีย        | 214           | 192         | 159       |
+--------------------------+---------------+-------------+-----------+
| 3. สายธุรกิจต่างประเทศ      | 16            | 30          | 113       |
+--------------------------+---------------+-------------+-----------+
| 4. สายสนับสนุน             | 101           | 206         | 259       |
+--------------------------+---------------+-------------+-----------+
| รวม                      | 1,219         | 1,279       | 1,413     |
+--------------------------+---------------+-------------+-----------+

โดยมีค่าใช้จ่ายที่เกี่ยวข้องกับพนักงานซึ่งประกอบด้วย เงินเดือน โบนัส
กองทุนสำรองเลี้ยงชีพและอื่นๆ ในช่วง 3 ปีที่ผ่านมา
แบ่งตามประเภทค่าใช้จ่ายที่เกี่ยวข้องกับพนักงาน ดังนี้

+--------------------------+---------------+-------------+-----------+
| ประเภทค่าใช้จ่าย            | จำนวน         |             |           |
|                          | (ล้านบาท)      |             |           |
+--------------------------+---------------+-------------+-----------+
|                          | ปี 2548        | ปี 2549      | ปี 2550    |
+--------------------------+---------------+-------------+-----------+
| เงินเดือน                  | 224.33        | 209.40      | 239.07    |
+--------------------------+---------------+-------------+-----------+
| โบนัส                     | 15.67         | 15.49       | 15.95     |
+--------------------------+---------------+-------------+-----------+
| กองทุนสำรองเลี้ยงชีพ         | 5.76          | 5.97        | 6.64      |
+--------------------------+---------------+-------------+-----------+
| อื่นๆ                      | 19.60         | 55.29       | 44.07     |
+--------------------------+---------------+-------------+-----------+
| รวม                      | 265.36        | 286.15      | 305.73    |
+--------------------------+---------------+-------------+-----------+

การพัฒนาทรัพยากรบุคคล

จากการที่บริษัทมีการขยายธุรกิจอย่างต่อเนื่อง
ผู้บริหารระดับสูงได้เล็งเห็นว่าทรัพยากรบุคคลเป็นสิ่งสำคัญในการขับเคลื่อนธุรกิจ
จึงมีการพัฒนาทรัพยากรบุคคลอย่างต่อเนื่อง
เพื่อเป็นการวางพื้นฐานการบริหารงานทรัพยากรบุคคลให้ทันสมัยและสามารถดูแลพัฒนาบุคลากรได้ครอบคลุมมากยิ่งขึ้น
จึงมีโครงการเพื่อพัฒนาบุคลากรเกิดขึ้นอย่างต่อเนื่องทุกปี
โดยทางบริษัทได้จัดทำโครงการเพื่อพัฒนาบุคลากรหลายโครงการ เช่น โครงการ Young
Executive Development Program และ Management Trainee รวมถึงอีกหลายๆ
โครงการ
เพื่อเป็นการพัฒนาผู้บริหารระดับต้นและระดับกลางให้รองรับกับการเจริญเติบโตของธุรกิจในปัจจุบันและธุรกิจใหม่ๆ
ในอนาคต ต่อไป

  1) นโยบายการพัฒนาบุคลากร

สำหรับการพัฒนาบุคลากร บริษัทได้มีการจัดฝึกอบรมทั้งภายใน ภายนอก
และการเรียนรู้ผ่านระบบอิเล็กทรอนิกส์ (E-learning)
ทั้งนี้รวมถึงกิจกรรมสนับสนุนการเรียนรู้อื่นๆ
เพื่อพัฒนาความสามารถในการปฏิบัติงานในความรับผิดชอบได้เป็นอย่างดีและสามารถเจริญก้าวหน้าในสาขาวิชาชีพที่ตนถนัด
และเพื่อรองรับการขยายตัวทางธุรกิจ รวมทั้งเป็นการเพิ่มความสามารถในการแข่งขัน

นอกจากการจัดฝึกอบรมที่มีขึ้นเพื่อเป็นการเรียนรู้และพัฒนาบุคลากรแล้ว
ทางบริษัทเล็งเห็นว่าการเรียนรู้ไม่จำเป็นจะต้องได้มาจากการเข้าเรียนเท่านั้น
มีหลากหลายวิธีที่จะทำให้เกิดการเรียนรู้ได้ เช่น การเรียนรู้จากการไปเยี่ยมเยือน (Site
Visiting) การหมุนเวียนงาน (Job Rotation) การเรียนรู้โดยมีพี่เลี้ยงคอยชี้แนะ (Mentor)
และวิธีการอื่นๆ ซึ่งทางบริษัทมีการพัฒนารูปแบบการพัฒนาบุคลากรอย่างต่อเนื่อง
เพื่อให้เกิดการเรียนรู้ที่เหมาะสม และสอดคล้องกับการดำเนินธุรกิจ

  2) โครงการแผนพัฒนาสายอาชีพ (Career Development Plan)

สืบเนื่องจากปี 2549 ทางบริษัทได้จัดตั้งโครงการแผนพัฒนาสายอาชีพ (Career Development
Plan) เพื่อเป็นการสร้างขวัญกำลังใจ และแรงจูงใจในการทำงาน
รวมทั้งเพื่อเป็นการสร้างโอกาสความก้าวหน้าในสายอาชีพของพนักงาน โดยบริษัทได้พัฒนาระบบ
Competency Assessment มาใช้ในการประเมินความสามารถที่ครอบคลุมถึงความรู้
(Knowledge) ทักษะ (Skills) และคุณลักษณะส่วนบุคคล (Personal
Characteristics/Attributes)
เพื่อกำหนดให้เป็นทิศทางในการพัฒนาความสามารถในสาขาวิชาชีพของพนักงาน
ซึ่งจะนำไปสู่การพัฒนาตนเองโดยเสริมจุดแข็ง และปรับปรุงจุดอ่อนในการทำงานของตนให้ดียิ่งขึ้น
สำหรับพนักงานที่ผ่านการประเมิน Competency Assessment
ซึ่งเป็นเครื่องมือที่พัฒนาขึ้นเพื่อวัดความสามารถของพนักงานในแต่ละด้านแล้ว
บริษัทได้จัดให้มีการจัดทำแผนพัฒนาเป็นรายบุคคล (Individual Development Plan)
เพื่อเป็นแนวทางในการพัฒนาสายอาชีพต่อไป
นอกจากนี้ข้อมูลดังกล่าวยังมีประโยชน์ในการสนับสนุนข้อมูลในการบริหารจัดการและวางแผนด้านบุคลากรทั้งในปัจจุบันและเพื่อเตรียมความพร้อมด้านบุคลากรในการขยายธุรกิจในอนาคตอีกด้วย

  3) นโยบายการพัฒนาเครื่องมือเพื่อการบริหารทรัพยากรบุคคล

ทางบริษัทได้เล็งเห็นความสำคัญของการพัฒนาบุคลากร
และได้มีโครงการเพื่อการพัฒนาบุคลากรมาอย่างต่อเนื่อง นับตั้งแต่โครงการ Human Resource
Enhancement Project (HRE Project) ในปี 2547 - 2548
ได้มีการรวมศูนย์ข้อมูลด้านทรัพยากรบุคคล (Centralized Database System)
และมีระบบข้อมูลที่พัฒนาขึ้นเพื่อสนับสนุนการบริหารทรัพยากรบุคคลอย่างต่อเนื่อง เช่น
ให้บริการข้อมูลในการตรวจข้อมูลส่วนตัว การฝึกอบรม ค่ารักษาพยาบาล เป็นต้น มีระบบ
Performance Management Online เพื่อสนับสนุนระบบการบริหารผลการปฏิบัติงาน
จัดให้มีการเรียนรู้ผ่านระบบอิเล็กทรอนิกส์ (E-Learning) เป็นต้น และในปี 2549-2550
ได้จัดให้มีการพัฒนาระบบ Competency Assessment เพื่อสนับสนุนโครงการ Career
Development Plan สำหรับในปีต่อๆ ไป
บริษัทยังมีแนวทางในการพัฒนาระบบข้อมูลเพื่อให้เกิดประโยชน์ต่อการบริหารมากขึ้นอย่างต่อเนื่อง
ทั้งในด้านการจัดเตรียมข้อมูลเพื่อการบริหารทรัพยากรบุคคลให้สามารถตอบสนองการทำงานในองค์กรและการวางแผนเชิงกลยุทธ์ทางธุรกิจต่อไป

  4) นโยบายด้านสวัสดิการและการพัฒนาความสัมพันธ์อันดี

การเสริมสร้างบรรยากาศในการทำงานที่ดีเป็นสิ่งสำคัญที่ก่อให้เกิดการทำงานเป็นทีม
และส่งเสริมให้เกิดความคิดสร้างสรรค์
ซึ่งจะก่อให้เกิดประสิทธิภาพในการทำงานและการดำเนินธุรกิจอย่างต่อเนื่อง
โดยบริษัทส่งเสริมให้มีกิจกรรมสำคัญทางศาสนา
กิจกรรมกีฬาเพื่อกระชับความสัมพันธ์ระหว่างหน่วยงาน
ซึ่งจะช่วยส่งเสริมให้การประสานงานภายในทำได้ดียิ่งขึ้น
บริษัทได้จัดให้มีสวัสดิการสำหรับพนักงานในหลายรูปแบบ
ทั้งยังจัดให้มีโครงการในการสนับสนุนการดูแลรักษาสุขภาพ
รวมทั้งมีโครงการสนับสนุนการออกกำลังกายในรูปแบบที่หลากหลายเพื่อส่งเสริมให้พนักงานมีสุขภาพพลานามัยที่แข็งแรงสมบูรณ์

บริษัทยังให้ความสำคัญของการใช้ชีวิตแบบสมดุล (Work Life Balance)
เพราะการมีชีวิตแบบสมดุลจะก่อให้เกิดประสิทธิภาพในการทำงาน
ถ้าพนักงานมีผลการปฏิบัติงานดีจะส่งผลให้บริษัทมีผลการดำเนินการที่มีประสิทธิภาพด้วยเช่นกัน
ดังนั้นบริษัทจึงไม่ละเลยที่จะดูแลให้พนักงานมีความก้าวหน้าในสายอาชีพ
และมีคุณภาพชีวิตที่ดีควบคู่กันไป
และยังส่งเสริมให้พนักงานสามารถพัฒนาตนเองและเติบโตก้าวหน้าไปพร้อมๆ กับบริษัทต่อไป

สรุปการอบรมให้กับผู้บริหารและพนักงานในปี 2550

+----------------------------------+-------------+--------------------+
| การจัดอบรม                        | จำนวนครั้ง    | จำนวนผู้เข้ารับการอบรม |
+----------------------------------+-------------+--------------------+
| การอบรมภายในบริษัท (In-House       | 6           | 110                |
| Training)                        |             |                    |
|                                  | 45          | 3,305              |
| ผู้บริหาร                           |             |                    |
|                                  |             |                    |
| พนักงาน                           |             |                    |
+----------------------------------+-------------+--------------------+
| รวม                              | 51          | 3,415              |
+----------------------------------+-------------+--------------------+
| การอบรมจัดโดยสถาบันอบรมต่างๆ        | 10          | 20                 |
|                                  |             |                    |
| ผู้บริหาร                           | 37          | 62                 |
|                                  |             |                    |
| พนักงาน                           |             |                    |
+----------------------------------+-------------+--------------------+
| รวม                              | 47          | 82                 |
+----------------------------------+-------------+--------------------+

  หมายเหตุ
  บริษัทมีนโยบายให้อบรมพนักงานขายและบริการเกี่ยวกับผลิตภัณฑ์ของบริษัทและการบริการภายในร้าน

  เป็นประจำทุกเดือน

9.7 กิจกรรมเพื่อสังคม

กิจกรรมสร้างสรรค์สังคมไทย และส่งเสริมความสามารถของคนไทย ปี 2550

เพราะบริษัท สามารถ ไอ-โมบาย จำกัด (มหาชน) เป็นบริษัทของคนไทย
ที่เติบโตก้าวหน้าไปพร้อมๆ กับความเจริญและการเปลี่ยนแปลงต่างๆ ในสังคมไทย
เราจึงมีสิ่งหนึ่งที่ยึดมั่นและถือเป็นภาระหน้าที่สำคัญที่ทำควบคู่ไปกับการมุ่งขยายธุรกิจให้บริษัทเติบโตอย่างแข็งแกร่งมาโดยตลอด
คือการส่งเสริมและพัฒนาสังคมไทยให้เข้มแข็ง เพื่อคุณภาพชีวิตที่ดีขึ้นในทุกๆ ด้าน
ทั้งทางด้านการศึกษาและการพัฒนาความรู้ด้านวิชาชีพ ด้านกีฬา
และการสนับสนุนกิจกรรมที่เป็นประโยชน์ต่อสังคมและสภาพแวดล้อม
ให้มีดุลยภาพเกิดประโยชน์อย่างยั่งยืนต่อทุกฝ่าย กิจกรรมต่างๆ ที่เป็นประโยชน์ต่อสังคมจึงเกิดขึ้น
ภายใต้ความร่วมมือของบริษัทในกลุ่มสามารถ ดังนี้

1.กิจกรรมเทิดพระเกียรติ

กิจกรรมความดีที่สร้างความภาคภูมิใจให้กับ “กลุ่มบริษัทสามารถ” อย่างสูงสุด
ในการร่วมเฉลิมพระเกียรติพระบาทสมเด็จพระเจ้าอยู่หัว เนื่องในปีมหามงคล
ที่มุ่งส่งเสริมและก่อให้เกิดประโยชน์สูงสุดต่อสังคมไทย ได้แก่

> เข้าเฝ้าพระบาทสมเด็จพระเจ้าอยู่หัวฯ

ความปลาบปลื้มสูงสุดของชาวสามารถ คือการได้รับพระราชทานพระราชวโรกาสจากพระบาทสมเด็จพระเจ้าอยู่หัวฯ ให้ผู้บริหารของ “กลุ่มบริษัทสามารถ” เข้าเฝ้าฯ เพื่อทูลเกล้า ฯ ถวายเงิน 5,000,000 บาท โดยเสด็จพระราชกุศลตามพระราชอัธยาศัย

> โครงการค้นหาสุดยอดช่างฝีมือโทรคมนาคมเฉลิมพระเกียรติ

  โครงการแข่งขันช่างฝีมือโทรคมนาคม
  ที่จัดขึ้นเพื่อร่วมเทิดพระเกียรติพระบาทสมเด็จพระเจ้าอยู่หัวฯ เนื่องในปีมหามงคล
  เพื่อส่งเสริมให้คนไทยพัฒนาฝีมือแรงงาน
  ทักษะให้มีความเชี่ยวชาญในการประกอบอาชีพสุจริตเลี้ยงตัวเอง และครอบครัวได้อย่างภาคภูมิใจ

> โครงการ i-moblie Stop! Global Warming

  ด้วยความห่วงใยในสิ่งแวดล้อม บริษัท สามารถ ไอ-โมบาย จำกัด (มหาชน) ได้จัดโครงการ
  “i-mobile Stop! Global Warming” ปลูกต้นไม้ 3 ล้านต้น
  เพื่อร่วมเฉลิมพระเกียรติในหลวง และเพื่อมีส่วนร่วมในการรณรงค์หยุดยั้งสภาวะโลกร้อน
  พร้อมทั้งเป็นการฉลองยอดขาย “i-mobile” 3 ล้านเครื่องในประเทศ
  โดยได้เปิดตัวโครงการเมื่อเดือนธันวาคม 2550 และเริ่มโครงการแรกโดยเชิญลูกค้า
  i-mobile ที่เป็นสมาชิก i-club 10 ครอบครัว
  ร่วมเป็นส่วนหนึ่งในโครงการปลูกต้นไม้ประจำตระกูลเพื่อถวายเป็นพระราชกุศล
  แด่พระบาทสมเด็จพระเจ้าอยู่หัวฯ เนื่องในโอกาสมหามงคลเฉลิมพระชนมพรรษา 80 พรรษา ณ
  ตำบลหนองอ้อ อำเภอศรีสัชนาลัย จังหวัดสุโขทัย

> โครงการ “หนังสือ...มีเสียง”

  โครงการที่ชาวสามารถร่วมใจกันทำความดี เพื่อถวายเป็นพระราชกุศลแด่พ่อหลวง
  เพื่อช่วยเปิดโลก จินตนาการให้กับผู้พิการทางสายตา ด้วยการอ่านหนังสือและบันทึกเสียงลง CD
  แล้วมอบผ่านทาง สมาคมคนตาบอดแห่งประเทศไทย
  และมูลนิธิช่วยคนตาบอดแห่งประเทศไทยในพระบรมราชินูปถัมภ์

  > ร่วมเฉลิมพระเกียรติ ในระดับนานาชาติ

  หนึ่งในกิจกรรมร่วมเทิดพระเกียรติพระบาทสมเด็จพระเจ้าอยู่หัวฯ ในระดับนานาชาติ
  โดยให้การสนับสนุนโครงการกองทุนเผยแผ่พระไตรปิฎกสากล ในสมเด็จพระเจ้าพี่นางเธอ
  เจ้าฟ้ากัลยาณิวัฒนา กรมหลวงนราธิวาสราชนครินทร์
  เพื่อจัดทำพระไตรปิฎกสากลชุดสมบูรณ์ชุดแรกของโลก
  ซึ่งได้มีการนำไปประดิษฐานยังนานาประเทศ กว่า 260 แห่งทั่วโลก

2. กิจกรรมส่งเสริมความสามารถ

  สิ่งหนึ่งที่เราเล็งเห็นว่าจะเป็นรากฐานสำคัญที่จะช่วยพัฒนาสังคมได้คือ “ความสามารถ”
  เพื่อพัฒนาศักยภาพ ให้กับคนไทยอย่างรอบด้าน

> โครงการ Samart Innovation Awards

  โครงการประกวดนวัตกรรมในการออกแบบและพัฒนาซอฟต์แวร์แอพพลิเคชั่นบนมือถือ
  ซึ่งจัดขึ้นอย่างต่อเนื่องเป็นปีที่ 5
  เพื่อส่งเสริมความรู้และเพิ่มเติมความสามารถให้กับเยาวชนนักพัฒนาซอฟต์แวร์ของไทย
  พร้อมให้การสนับสนุนต่อเนื่องเพื่อก้าวสู่ความเป็นมืออาชีพ จึงนับเป็นอีกหนึ่งความภาคภูมิใจของ
  “สามารถ” ที่ได้มีส่วนในการสร้างสังคมแห่งการเรียนรู้

> โครงการทุนสามารถ

  การสร้างรากฐานด้านการศึกษา ถือเป็นสิ่งสำคัญที่บริษัทมีความมุ่งหวังที่จะให้การสนับสนุนอย่าง
  ต่อเนื่องเป็นประจำทุกปี ได้แก่

-   ทุนการศึกษา..เพื่อช่วยน้องภาคใต้
    สำหรับบุตรหลานของข้าราชการหรือประชาชนที่ได้รับผลกระทบจากการเข้าร่วมต่อสู้กับกลุ่มผู้ก่อความไม่สงบในเขตจังหวัดชายแดนภาคใต้จำนวน
    10 ทุน มูลค่ารวม 100,000 บาท ผ่านศูนย์อำนวยการบริหารจังหวัดชายแดนภาคใต้

-   ทุนการศึกษา..ระดับปริญญาโท แก่นักศึกษามหาวิทยาลัยมหิดล
    ที่ขาดแคลนทุนทรัพย์แต่มีความประพฤติดี เพื่อนำไปศึกษาต่อในระดับปริญญาโท จำนวน 5 ทุน
    มูลค่า 95,000 บาท

> โรงเรียนช่างสามารถโทรคมนาคม

  เป็นแหล่งถ่ายทอดความรู้และความชำนาญทางด้านการติดตั้งอุปกรณ์
  “เสาอากาศและจานดาวเทียม” เนื่องจาก “กลุ่มบริษัทสามารถ”
  ได้เริ่มต้นและเติบโตมาจากธุรกิจนี้ จึงมุ่งถ่ายทอดความรู้ ประสบการณ์
  และความชำนาญให้แก่ผู้ที่สนใจ เพื่อสร้างงานและส่งเสริมความรู้ทางวิชาชีพ

> โครงการส่งเสริมความสามารถด้านกีฬา

  กิจกรรมที่ส่งเสริมและปลูกฝังค่านิยมความมีน้ำใจนักกีฬาให้เกิดขึ้นในกลุ่มเยาวชน ได้แก่
  การสนับสนุนกีฬาเยาวชนแห่งชาติ ครั้งที่ 23 ซึ่งจัดขึ้นที่ จังหวัดสุราษฎร์ธานี
  การสนับสนุนกีฬามหาวิทยาลัยโลก ครั้งที่ 24 และการสนับสนุนทีมฟุตบอลเยาวชน Very Good
  และการสนับสนุน ชุดกีฬาและอุปกรณ์กีฬา แก่นักกีฬาเยาวชนยิมนาสติกลีลาของสโมสรศาสตรายิม

> โครงการไอ-โมบายมอบทุนส่งหุ่นยนต์ไทยร่วมแข่งขันหุ่นยนต์โลก “RoboCup 2007”

  บริษัท สามารถ ไอ-โมบาย จำกัด (มหาชน) มอบทุนสนับสนุนการเข้าร่วมแข่งขันหุ่นยนต์
  RoboCup 2007 รวมมูลค่า 200,000 บาท แก่สถาบันวิทยาการหุ่นยนต์ภาคสนาม (Institute
  of Field Robotics) หรือ ฟีโบ้ (FIBO) เพื่อสนับสนุนนักศึกษาทีม KMUTT
  มหาวิทยาลัยเทคโนโลยีพระจอมเกล้าธนบุรี ร่วมแข่งขันในรายการ “RoboCup Soccer
  Humanoid League” ณ กรุงแอตแลนด์ตา ประเทศสหรัฐอเมริกา

3.กิจกรรมสาธารณประโยชน์

เป็นกิจกรรมที่ “กลุ่มบริษัทสามารถ” มีความมุ่งหวังที่จะให้การสนับสนุนช่วยเหลือชุมชน ผู้ด้อยโอกาส
ตลอดจนผู้ประสบภัยต่างๆ ภายใต้ “มูลนิธิสามารถ” ผ่านกิจกรรมต่างๆ ดังนี้

  > โครงการ “น้ำใจ..สามารถ” ร่วมบริจาคเงิน และข้าวของเครื่องใช้แก่วัดพระบาทน้ำพุ

  > สนับสนุนงานแสดงไปรษณียากรภาคพื้นเอเชีย ครั้งที่ 20 มูลค่า 100,000 บาท

  > สนับสนุนของขวัญวันเด็ก แก่เขตปากเกร็ด จังหวัดนนทบุรี

  > สนับสนุนเสื้อจราจรตำรวจแก่ สภ. ปทุมธานี

  > สมทบทุนโครงการ “เฉลิมขวัญวันประสูติ 84 พรรษา สายธารศรัทธาสู่เด็กอ่อนในสลัม”
  ซึ่งสมาคมภริยาข้าราชการสำนักงานปลัดกระทรวงกลาโหม และมูลนิธิเด็กอ่อนในสลัมฯ จัดขึ้น
  จำนวนเงิน 500,000 บาท

  > สนับสนุนโครงการเทิดพระเกียรติ สมเด็จพระเจ้าพี่นางเธอ เจ้าฟ้ากัลยาณิวัฒนา
  กรมหลวงนราธิวาสราชนครินทร์ จำนวนเงิน 100,000 บาท

  > การสนับสนุนโครงการค่ายอาสาพัฒนาชนบท มหาวิทยาลัยธรรมศาสตร์ จำนวนเงิน 30,000
  บาท

  > สนับสนุนการแข่งขันโปรแกรมควบคุมหุ่นยนต์ ที่มหาวิทยาลัยศิลปากร วิทยาเขตสนามจันทน์
  จังหวัดนครปฐม จำนวนเงิน 33,510 บาท

  > สนับสนุนสมาคมกรีฑาคนพิการ เพื่อไปแข่งขันพาราลิมปิกเกมส์ ครั้งที่ 13 ณ กรุงปักกิ่ง
  สาธารณรัฐประชาชนจีน เป็นจำนวนเงิน 30,000 บาท

  > ร่วมสมทบทุนสมาคมส่งเสริมสถานภาพสตรี ในพระอุปถัมภ์ พระเจ้าวรวงศ์เธอ
  พระองค์เจ้าโสมสวลี พระวรราชาทินัดดามาตุ หรือ บ้านพักฉุกเฉิน เพื่อสนับสนุนโครงการ
  “ลดการประทุษร้ายผู้หญิง” โดยการมอบ นกหวีดช่วยชีวิตให้แก่ลูกค้าที่ซื้อโทรศัพท์เคลื่อนที่
  i-mobile
  เพื่อนำรายได้ส่วนหนึ่งจากการจำหน่ายโทรศัพท์เคลื่อนที่ไปสมทบทุนแก่สมาคมส่งเสริมสถานภาพสตรี
  ฯ

  > โครงการช่วยเหลือเด็กที่ด้อยโอกาสในสังคมไทยกับกิจกรรม i-mobile MAX’ asa
  (ไอ-โมบายแมกซ์อาสา) ค่ายอาสาพัฒนาความสุข ด้วยการเปิดรับสมัครเยาวชนนิสิต นักศึกษา
  ผู้มีใจรักร่วมพัฒนาและมอบความสุขให้กับชุมชนเพื่อเด็กในชนบท

-   “ปลูกข้าวเหนียวกับเสี่ยวตัวน้อย” โดยร่วมสัมผัสท้องไร่ท้องนา พัฒนาโรงเรียน
    พร้อมกับจัดหาทุนอาหารกลางวันให้แก่เด็ก ณ บ้านโคกไร่ จังหวัดขอนแก่น

-   “ในน้ำมีปลา ในป่ามีปู” ณ บ้านเปร็ดใน จังหวัดตราด บริษัท สามารถ ไอ-โมบาย จำกัด
    (มหาชน) ได้ร่วมพัฒนาท้องทะเลไทย โดยการทำเต๋ายางรถยนต์
    เพื่อสร้างบ้านให้กับสัตว์ทะเล รวมถึงปลูกป่าชายเลน

-   “การระบายอุ่นลงโปสการ์ด” ณ อำเภอปาย จังหวัดแม่ฮ่องสอน
    โดยมีการถ่ายภาพและจัดทำโปสการ์ด
    เพื่อหารายได้ซื้อเสื้อกันหนาวให้กับเด็กนักเรียนบ้านปางปึง ตำบลเวียงใต้ จังหวัดแม่ฮ่องสอน

ความภูมิใจของกลุ่มบริษัทสามารถ ในรอบปี 2550

  > มาตรฐานระดับสากล ISO 27001

  บริษัท สามารถ คอร์ปอเรชั่น จำกัด (มหาชน) ซึ่งเป็นบริษัทแม่ของกลุ่มบริษัทสามารถ
  ได้รับมาตรฐานด้านความมั่นคงปลอดภัยของระบบสารสนเทศเป็นรายแรกของไทยในกลุ่มโทรคมนาคม
  และได้นำระบบนี้ใช้กับทุกบริษัทในกลุ่มบริษัทสามารถ ซึ่งรวมถึงบริษัท สามารถ ไอ-โมบาย จำกัด
  (มหาชน)

  > รางวัล Best Contact Center Award

  บริษัท วันทูวัน คอนแทคส์ จำกัด หนึ่งในกลุ่มบริษัทสามารถ คว้ารางวัลสุดยอด Contact
  Center ระดับเอเชียที่ประเทศออสเตรเลีย สำหรับ Contact Center ขนาด 51-249
  Agents ในการให้บริการข้อมูล BUG1113 ให้กับบริษัท สามารถ มัลติมีเดีย จำกัด
  ซึ่งเป็นบริษัทย่อยของบริษัท สามารถ ไอ-โมบาย จำกัด (มหาชน)

  > รางวัล 50 สุดยอดแบรนด์ทรงพลังในประเทศไทยประจำปี 2550 (50 Most Valuable
  Brands in Thailand for 2007)

  บริษัท Young & Rubicam (Y&R) ได้สำรวจและจัดอันดับให้แบรนด์ i-mobile เป็น 50
  สุดยอดแบรนด์ ทรงพลังในประเทศไทย โดยหากจัดอันดับเฉพาะแบรนด์ในประเทศ (Local
  brand) แบรนด์ i-mobile จะติดอันดับเป็น 1 ใน 10 แบรนด์ทรงพลัง

  > รางวัล 1 ใน 5 แบรนด์ใหม่ที่แข็งแกร่งในประเทศมาเลเซีย และรางวัล Best entry
  level phone

  จากการจัดงาน “PC.com Product Awards 2007” แบรนด์ i-mobile
  ได้รับการคัดเลือกเป็น 1 ใน 5 แบรนด์ใหม่ที่แข็งแกร่งในประเทศมาเลเซีย และรางวัล Best
  entry level phone จากโทรศัพท์เคลื่อนที่รุ่น i-mobile 200 multi-function in one